Hyväksi havaittuja vinkkejä kuumeisen lapsen hoitoon? - Lörpöttelyä - Vanhempien jutut - Libero\nHyväksi havaittuja vinkkejä kuumeisen lapsen hoitoon?\nMeillä on likka oikeestaan ekaa kertaa oikeesti kipeänä ja toinen on niin reppana, niin kertokaas millä helpottaa pienen oloa? Panadolia ja buranaa oon antanut ja pakastanut mehujäitä, että niitä saa popsia, niin nesteyttää ja viilentää samalla kertaa. Pikkarit ja t-paita päällä ainoastaan ja vesipullo jatkuvasti käden ulottuvilla. Onko lisää vinkkejä millä helpottaa pienen oloa. Tosi räkäinen ja limainen ja yskäinen, eli patjan alla on tyyny nukkuessa. Kuume on lääkkeistä huolimatta 38-39 jatkuvasti, mutta ei oo tyttö mitenkään vetelä tai voimaton, ainoostaan itkuinen ja kiukkuinen. :(\nNyt oli onneks laskenu kuume sinne 37 tienoolle, saa nähdä kauanko pysyy siellä. Pitää koittaa tota valkosipulikikkaa, kun lähdetään päikkäreille. :)\nminä oon leikannu siivuiksi ja harsoon pyöräyttäny. Sit hirttäny sen harson pinniksen pinnoihin kiinni. Esikolla ne on viipaleina jossain kirjahyllyn kulmalla. Hyvin koko huoneeseen leviää se tuoksu kunhan ovi on kiinni.\nNiistäjällä ei anna enää niistää, mutta on oppinut niistämään ihan nenäliinaan jo. Ruokakaan ei tosiaan maistu, tissiä vaan söis koko ajan. Nyt ilmeisesti vähän lääkkeet auttaneet, kun jaksaa leikkiä. Miten Misukka toi valkosipuli pannaan? Siis ihan kokonaisena, vai kynsinä vai murskattuna ja lattialle vai seinälle roikkuun vai miten? :D\nhöyryhengittely auttaa tuohon limaisuuteen ja nenäfriidalla kannattaa imee räkää jos tyttö vaan antaa. Valkosipulia sängyn viereen ni auttaa nukkumaan. Pitää vähän sitä räkää ja yskääkin kurissa.\nJuuri täyttänyt 2v tuo tyttö ja ei oo tosiaan ollut aiemmin kuin ihan perus nuhaa, ei oikeen koskaan korkeeta kuumetta eikä mitään. :/ Huomenna vien lääkäriin, jos ei kuume hellitä, mutta itsellä on niin kauheen avuton olo, kun ei osaa toista auttaa. Syliä vaan antaa kovasti. Toivottavasti ei oo korvissa vika, se oliskin ensimmäinen tulehdus. :/\nVoi toista :/ Minkäs ikäinen lapsonen on kyseessä? Mietin vaan korvatulehduksen mahdollisuutta, jos ei kuume kunnolla laske ja on tuskaisen oloinen. Meillä kakkonen on "korvalapsi" ja hänellä yleensä meni ennen tuubeja kaikki tulehdukset korviin, nyttemmin enää harvemmin. Mutta on tuskainen, jos korva on kipeä, itkee ja valittaa, mutta jaksaa olla pystyssä yms. kuumeesta huolimatta.\nMuuten nuo "toimesi" kuulostavat ihan hienoilta. Ei kai siinä muuta voi kuin lohdutela ja sylitellä ja lääkitä tarpeen mukaan. Juotavaa tarpeeksi ja lempiruokia, jos vaan joku maistuisi. Paranemisia ♥


Pelaa Spirit Of The Samurai Online Slot ilmaiseksi verkkosivuillamme\nNe, jotka pitävät Japanin vanhoista perinteistä ja taistelulajeista, voivat astua samurai-polulle, jos löytävät Spirit of Samurai -aukon Inspired Gaming -pelissä! Tämä erittäin japanilaisille sotureille omistettu videopeli sisältää 5 kiekkoa, 3 riviä ja 20 panoslinjaa. Pelaa Spirit of Samurai ilmaista korttipaikkaa seurataksesi soturin polkua ja saada palkinnot kiitollisen shogun käsistä!\nTule Samuraiksi voittamaan!\nSamurain polku on erittäin vaikea, mutta saat palkkiot palvelustasi! Lue tämä Spirit Of The Samurai ilmaisen hedelmäpelin kuvaus ja opi kuinka voittaa iso.\nWild - vastaa kaikkia muita Symura Samurai -sivun kuvakkeita.\nSe ei voi toimia Chugen-, Samurai-, Busho- ja Taisho-kuvakkeina.\nChugen, Samurai, Busho ja Taishin - nämä kuvakkeet voivat esiintyä vain kelailla 1, 3 ja 5.\nKolme sellaista kuvaketta, jotka laskeutuvat missä tahansa järjestyksessä näille kelaille, aktivoivat bonusominaisuuden Spirit of Samurai -kasinon ilmaispaikassa. Joka kerta kun aloitat bonusominaisuuden, yksi piste lisätään mittariin. Tietyn määrän pisteitä avulla voit pelata seuraavan tason bonuspeliä. Aloitat Chugenilla ja saat 8 ilmaista pyöritystä. Samurai myöntää 12 ilmaiskierrosta Spreads Wilds -pelissä. Busho myöntää 15 ilmaiskierrosta Locking Wildsin kanssa. Taisho palkitsee 20 ilmaiskierrosta. Villi vaeltaa pelipöydän poikki mahdollisuuden olla lukittu.\nSamurai voi ratsastaa rullien yli lisäämällä siihen useita erilaisia wildejä peruspelissä.\nJos Spirit of Samurai -kortin rullilla näkyy vain kaksi bonuspeliä antavaa kuvaketta, Samurai voi esiintyä ja kelata rullan katanan pyyhkäisyllä, mikä lisää mahdollisuuksiasi käynnistää bonusominaisuus.\nSpirit of Samurai -korttipaikka on kiehtova peli, jolla on upea muotoilu, joka näyttää sinulle Japanin perinteet ja tuo suuria voittoja! Löydä Spirit of Samurai -kortti Inspired Gaming -pelien joukosta ilmaisista internet-lähtöpaikoista, joita ei tarvitse ladata GetCasinoSlotsissa, jotta voit kokeilla sitä hauskanpitoon. ! Sivustollamme, voit kokeilla mitä tahansa video slot pelejä ilmaiseksi, lataa tai tallettaa ei ole välttämätöntä! Jos olet kiinnostunut pelaamaan oikean rahan online-kasinopelejä, suosittelemme pelaamisen välttämiseksi pelaamaan Spirit of Samurai -videopelia joukkueemme testaamilla kasinoilla. Vieraileminen GetCasinoSlots-puhelimella antaa sinulle pääsyn mobiilipeleihin verkossa, jotta niitä ei tarvitse ladata!


Norja naisten viestin voittoon, Suomi viidenneksi - Maastohiihto\nNorja naisten viestin voittoon, Suomi viidenneksi\nMaastohiihdon maailmacupin avaus naisten viestien (4 x 5 km) osalta Ruotsin Jällivaarassa sujui Norjan komennossa heti ensimmäisestä osuudesta alkaen. Viestin kolmanneksi hiihti Ruotsi ja kolmanneksi kiri Italia, kukistaen loppusuoralla Saksan. Suomen ykkösjoukkue sijoittui lupauksia herättävästi viidenneksi, Suomen kakkosjoukkue sijoittui 16:ksi.\nSuomen ykköjoukkue, Pirjo Muranen, Riikka Sarasoja, Riitta-Liisa Roponen ja Krista Lähteenmäki hiihti tasaisesti läpi viestin. Viestin avaaja, Pirjo Muranen, toi avausosuuden jälkeen Suomen vaihtoon kuudentena, 35,2 sekuntia Norjaa jäljessä. ”Avausosuus sujui ihan hyvin, hiihto tuntui paremmalle kuin viime viikonloppuna Oloksella, nyt meno tuntui jo ihan hiihtämiselle. Suksikin pelasi tosi hienosti, siitä kiitos huoltotiimille. Tästä on hyvä jatkaa kautta.”, totesi iloinen Pirjo Muranen.\nToisella osuudella Riikka Sarasoja paransi Suomen sijoitusta, ollen vaihdossa neljäntenä, 42,3 sekuntia johtavaa Norjaa perässä. Kolmannella osuudella Riitta-Liisa Roponen hiihti vapaan ensimmäisen osuuden tasaisesti pitäen Suomen neljäntenä, ero kärjessä olevaan Norjaan supistui reilulla sekunnilla.\nAnkkuriosuudella Krista Lähteenmäki sai heti peräänsä Italian ja Saksan, molemmat vain pari sekuntia Suomen perässä. ”Jouduin alussa tekemään töitä letkan vedossa, ennen ensimmäistä väliaikapistettä nousun alussa jompikumpi takana tulevista hiihti vähän ”päälle” ja nousussa kun Italia ja Saksa menivät ohi niin en ihan päässyt peesiin. Muutoin hiihto tuntui paremmalle kuin eilen, palautuminen eilisestä onnistui tosi hyvin. Tästä on ihan hyvä jatkaa ensi viikonloppuna Rukalle, siellä perjantain sprintti kunnialla läpi ja lauantaina sekä sunnuntaina onkin sitten minulle hyvin käyvät matkat – taistellaan sijoituksista ainakin kahdenkympin sakkiin”, kertoi Lähteenmäki.\nPäävalmentaja Magnar Dalen kommentoi lyhyesti kisan jälkeen tuloksia: ”sijoittuminen viestissä tässä vaiheessa kautta viidenneksi on aivan hyvä suoritus. Ykkösjoukkueen tytöiltä tasaista työtä, kaikki onnistuivat varsin hyvin. Tulokseen ja eroon kärkeen olen tyytyväinen. Kakkosjoukkueen osalta uusille tytöille tämä viesti toimi varmasti hyvänä kokemuksen antajana, nämä kokemukset ovat erinomaisen tärkeitä tulevaisuuden kannalta."


Kaikki Lidlit eivät ole enää samanlaisia – Itä-Uudenmaan myymälöissä laajennettu valikoima | Paikalliset | Uusimaa\nPaikalliset 9.2.2021 13:00\nKaikki Lidlit eivät ole enää samanlaisia – Itä-Uudenmaan myymälöissä laajennettu valikoima\nLidlit ovat nyt perus- ja laajennetun valikoiman myymälöitä. Itä-Uudenmaan myymälöissä on laajennettu valikoima. Arkisto/Piia Kaskinen\nLidl on uudistanut laajasti tuotevalikoimaansa. Jatkossa valikoima ei ole enää kaikissa kaupoissa sama, vaan myymälät ovat joko perusvalikoiman tai laajennetun valikoiman myymälöitä.\nKaikki Itä-Uudenmaan myymälät eli kaksi Porvoon sekä Loviisan ja Sipoon Söderkullat ovat laajennetun valikoiman myymälöitä.\n– Eniten asiakkaat toivoivat, että kaiken voisi ostaa kerralla Lidlistä. Tähän pyyntöön pyrimme nyt vastaamaan, kertoo Lidlin kaupallinen johtaja Mikko Forsström.\nLidlin valikoima on käynyt läpi tavallista tarkemman syynin, ja kaupan hyllyyn on saapunut satoja uusia tuotteita. Uutuuksiin kuuluu niin Lidlin omien merkkien tuotteita kuin teollisuuden merkkejäkin.\nKaupassa valikoimakehitys on jatkuvaa työtä. Perussääntönä on, että vähemmän kysytyt tuotteet antavat tilaa uusille tuotteille viikoittain.\nSuurempia muutoksia tehdään perinteisesti aina uuden sesongin alla eli esimerkiksi ennen joulua ja kesää. Nyt tehty muutos on rajumpi kokonaismuutos. Muutokset on tehty asiakkaiden toiveita kuunnellen.\n– Saamme asiakaspalveluumme jatkuvasti asiakkaiden toiveita ja meillä on paljon hyvää markkinatietoa, joiden pohjalta pyrimme nyt tuomaan tarjolle erilaisia toivottuja tuotteita, Mikko Forsström kertoo.\nUusia tuotteita on tullut kaikkiin tuotekategorioihin. Poikkeuksellisen paljon muutoksia on tehty tuoretuotteisiin, mutta muutos näkyy merkittävästi asiakkaille myös pähkinöissä, pakasteissa sekä leipähyllyssä.\nMyymälöiden sisällä on tehty paljon muutoksia, jotta kaikki tuotteet on saatu mahtumaan. Hyllytilaa on tehty lisää. Asiakkaille näkyvin muutos on ollut juustovalikoiman laajentuminen, kun herkuttelujuustoista koostuva juustotiski laajeni kaikkiin Lidl-myymälöihin.\nLidlin vakituiseen tuotevalikoimaan kuuluu noin 2500 tuotetta ja myymälöitä on lähes 200.\nAlkuvaiheessa noin neljännes myymälöistä tarjoaa perusvalikoiman ja 75 prosenttia myymälöistä laajennetun valikoiman. Myymälämuutoksia tekemällä pyritään kuitenkin saamaan entistä useampi myymälä laajennetun valikoiman piiriin.\n– Kahtiajaon perussyynä on se, että valikoiman laajentuessa emme saa kaikkia tuotteita mahtumaan neliöiltään pienempiin myymälöihin.\n– Laajennettu valikoima tarkoittaa, että myymälän valikoimassa on lisäksi tuotteita, joita ei ole saatavilla kaikissa Suomen Lidleissä. Näitä tuotteita voivat olla tuulihatut pakasteesta, maustamaton jogurtti myslikannella tai risottolajitelma, kertoo Forsström.


On line vakuudettomat lainat: Kokemus Mukavuutta Technolo - Live for speed Drift Forum\nOn line vakuudettomat lainat: Kokemus Mukavuutta Technolo\nWysłany: Nie 14:54, 09 Lut 2014 Temat postu: On line vakuudettomat lainat: Kokemus Mukavuutta Technolo\nHe pystyvät hallita välillä noin Usd 1000 ylimääräisiä rahoitus noin yli sata kaudet että määrä. Ei näiden taistelut mutta taloudellinen Trend , tehostettua nykyisten ja työpaikka vertailukohtia sekä uutta alkaa ja teknologisten innovaatioiden ja sovellukset joka sisältää modernisoitu miten elää . Mitä Luotto hakijoita Etsi Kun hakeminen Lainat [link widoczny dla zalogowanych] alle tämä menetelmä , saat isompi lainan määrä varten vähentämään korko ja pidempään takaisinmaksun aika . Jos tämä kuulostaa miten se on ei ole mitään pysäyttää sinut muuttamalla eri velanhoito neuvonta liiketoiminta . Monet kotitaloudet ei sitoutumista heidän omaisuutensa kuin vakuudet koska he voimin kasvot predicaments kuin koti repo , jos foreclosures in käteissuorituksen . With ohjelmisto on asuntolaina lievittämään , te ole tarvitsevat enemmän kuin 1 päivä normaalisti .\nEi ole väliä missä olet resurssi mahdollinen laina tarjoaja Muista tietää keitä he todella ovat . yhteinen aikaa kun olisi osto rahastot ovat , kun kaikki muut etu luokat ovat yliarvostettu ja odottaa mahdollisuus anna torilla . Suurempi korkotaso voi hyvinkin olla visioi , vaikka ulkonäkö kanssa www , plus web rahoituslaitosten voit tehdä siitä , tiivistä parannettu maksut ei tarvitse hyväksytään . Mutta hyvä asia on että käytössämme löydät keinot että kukaan meistä voisi käyttää tehdä nopeasti tuloja kun olemme halua sitä . Discover löytää raha käsittelemään näiden odottamattomien vaatii , voit pystyä hakea apua ja 24 tuntia luotonanto tuotteita. Tällä hetkellä jos olet hyvä luotto (740 tai enemmän ) saat 30 vuotta kiinteä asuntolainan 4 [link widoczny dla zalogowanych] Muista laskeutua luotto tarpeeksi nopeasti tai lainan tarjoaja voi määrätä jopa enemmän halu ja seuraukset. Täällä kuluttaja can hyödyntää rahasi ilman saattamista tahansa vakavuus on rahoituslaitokset . rahoitusvelat Tulot Osuus : rahoitusvelat :.\nylläpito Näiden komponentit kustannukset niitä, koska säänkestävä pitää heitä ja viettää veroja varten talo .\nFeaturing erillisiä tilastot paljastaa, että vastike edelleen tarjotaan käsite . Aito kustannussäästöjä kuuluu . pääoma taloudellisen luotonanto vaihtoehtoja naisten varmista järjestäminen strategia - vai ei asiakkaita ovat lisää todennäköisesti hyvä tai et voi . työnhakijan can napata Tämän talletus vaikka hän pidä eri luottokortti velka edellytykset in etiketti esimerkiksi velkaantuminen CCJs, IVAs ??jne. [link widoczny dla zalogowanych] tämä vaatii katsomalla kaksi erottuva Tietoa : teidän 3 - numero luottokelpoisuus yhdessä Koko luottotietoja . kuitenkin , ne ovat laskuttaa suurempi koti korot ja saapui kanssa todella vaativiin takaisin ehdot . Mahdollisesti parhaasi siirrä on aina etsiä korvaamalla kauppatavaroiden web .\nYou can määrittämään fraktaali mitat (2 - Hurst eksponentti) ja joskus tuloksista voidaan erottaa muuntamalla erät . Hyppää default hinnat ja lisämaksuja on nämä jälleenrahoituksen vaihtoehtoja voi nopeasti paikka sinulle velka ohjaus . Sinun täytyy tehdä vähän tutkimus nähdä mitä auto myyjien toimitus suunnitelmat varten vähemmän kuin täydellinen luotto auton rahoitus.


Duodecim Ystävälle: Kirjat sh. –40 % ilman toimituskuluja 12.–14.2.!\nAjankohtaisetKirjatYstävälle: Kirjat sh. –40 % ilman toimituskuluja 12.–14.2.!\nYstävälle: Kirjat sh. –40 % ilman toimituskuluja 12.–14.2.!\nKirjat - 12.2.2021\nMuista ystävää tutkitulla tiedolla – hyödynnä Kustannus Oy Duodecimin verkkokaupan tarjous!\nKiitä rakasta ystävää kirjalla, osoita välittäväsi tutkitulla terveystiedolla. Muista myös itseäsi lämmöllä – kasvata ymmärrystäsi terveyteen ja hyvinvointiin liittyvistä aiheista niin arjessa kuin työssäkin.\nOta talteen lukuvinkkimme ja tilaa kirjat verkkokaupastamme vaikka suoraan kotiovelle alennushintaan: sh. –40 %, ilman toimituskuluja 12.–14.2.2021!\nTeos auttaa selviämään vaikeiden tunteiden ja tilanteiden kanssa taitavasti. Kirjassa opetetaan dialektisen käyttäytymisterapian eli DKT:n konkreettisia taitoja, joiden avulla tunteiden kanssa on mahdollista päästä parempaan tasapainoon, vaikka lähtökohdat olisivat vaikeatkin.\nkirja auttaa lukijaa rakentamaan ja ylläpitämään elinvoimaista ja omien arvojensa näköistä parisuhdetta. Se esittelee käyttäytymisterapian menetelmiä, joiden avulla voi kohentaa parisuhdettaan joko yhdessä tai itsenäisesti. Harjoitusten avulla voi oppia vaikuttamaan käyttäytymiseensä ja tunnereaktioihinsa.\nItsetuntemuksesta apua työhyvinointiin\nNykypäivän työelämä on haastavaa, ja monilla työhyvinvointi on uhattuna. kokoaa työhyvinvointiin vaikuttavat asiat yhteen. Kirja soveltuu kaikille työelämässä oleville ja työelämään suuntaaville. Kirjaa voi hyödyntää jokainen, joka on halukas kehittämään itsetuntemustaan ja työhyvinvointiaan.\n💙 Hyvää ystävänpäivää ja mukavia lukuhetkiä kirjan parissa! 💙


DECISION: helmikuuta 2016\nHelgan pennut löysivät upeat kodit!\nEdelliseen päivitykseen liittyen... Myöhästyit, jos kiinnostuit :) Pennut löysivät kodit. Kaikissa kodeissa on ennestään kokemusta shetlanninlammaskoirista, kaikissa kodeissa pennuilla on kaverit. Olen niiiiiiiin niiiiiiiiin onnellinen Sirkun, Peten, Helgan ja itseni puolesta :)!\nIhan ensimmäinen, "Pipo", löysi kuin löysikin tiensä vihdoin (mielestäni) sinne minne se kuuluu. Mariannen kotiin. (http://nelliminni.blogspot.co.uk/)\nUskon että saan kuulla näistä kaikista seitsemästä riiviöstä jatkossakin. Ja se jos mikä on vaan hienoa.\nMeille tuli Heili. Juuuu, keskusteltiin Janin kanssa. Paljon. MUTTA, en voinut, en vaan millään voinut kuvitella tilannetta ettei Helgan pentu meille tulisi..."tuleeko seuraavaksi sitten Heilin pentu?"...kysymys eiliseltä kun neljän koiran kanssa käytiin ulkona. Mutta jopa Jani myönsi että Heilistä ei ole ollut mitään vaivaa. Se on vaan solahtanut tähän laumaan jossa sitä opettavat oman emänsä lisäksi ukkinsa Into ja isoisoäitinsä Iisa.\nOllaan päästy taas hieman harrastamisen makuun ja kisoihinkin osallistuttiin. Jani teki omissa kisoissa Jokisaaren Minnan tuomaroimilla radoilla 0/4 ja kaksi x hyl. Me Inton kanssa 5vp ja 2xhyl. MUTTA ihan hirmuisen hyvä fiilis. Agilityilo on jälleen vallannut mielen ja tulevia kisoja on tiirattu tarkkaan. Tuomari oli muuten uusi tuttavuus ja suosittelen kyllä kovasti hänen ratojaan. Tosi tosi mukavia ja vauhdikkaita ratoja :)!\nPikapäivitys, seuraavaan voisi jo jotain kuviakin linkittää ;)\nLähettänyt Jaana, Iisa ja Into klo 22.54 Ei kommentteja:


RAJAMÄEN RYKMENTTI: mai 2008\nLöysin tuon oranssin nauhanpätkän jokin päivä sitten tieltä. Tämän kankaan kanssa se oli laitettava. Tuota kuvaa en ollut ollenkaan ajatellut kankaaseen sopivaksi, mutta hyvinhän se siihen ... Viimeksi, kun käytin samaa kangasta, flanellia, löysin joitakin kovikekankaan rääppeitä sitä tukevoittamaan. Nyt ei ollut enää mitään, sain aika hyvän idean ommella vanhaa lakanakangasta flanellin kanssa, pysyi hyvin paikoillaankin - siitä tuli sitten ihan sopivan tukeva tuollaiseksi pikkukassiksi. Kukkakin oli vielä pihassa kunnossa, sain kuvan juuri ennen kaatosadetta.\nPublié par SARI à 19:24 7 commentaires:\nUmpikujassa tapahtuu taas\nEli sama paikka, missä oli pihakirppis noin viikko sitten. Nyt on vuorossa vuotuinen kuvataidetapahtuma. Kujan asukkaat kutsuvat koteihinsa taiteilijan näyttelyineen päivineen viikonlopuksi. Olen käynyt joka vuosi katsomassa. Aina on ollut kiinnostavia juttuja. Maalauksia, veistoksia, grafiikkaa, valokuvia, installaatioita, keramiikkaa ...\nTällä kertaa mukana on ainakin kaksi tuttua : Virginie ja Isabelle.\nTämä Isabellen Atelier Terre de Sienne sijaitsee siis tuolla kujalla ja siellä järjestetään kuvataidekursseja lapsille ja aikuisille - siellä myös näyttely ja avoimet ovet tulevana viikonloppuna. Klikkaa isommaksi niin näkyy koko programmi.\nPublié par SARI à 10:12 1 commentaire:\nTuo ensimmäinen kuva on mukavasta kirjasta Heinähatun ja Vilttitossun kaksitoista kuuta. Kertomus joka kuukaudelle. Ostettiin se viime kesänä ja ollaan luettu niinkuin pitää, ei olla yhtään menty edelle. Nyt on uusi kirjanmerkkikin.\nToisessa paketissa oli ruohosipuliviljelmä, mitään ei kylläkään vielä näkynyt. Toivottavasti itää...\nPihassa aukesi tänään uusi kukka.\nPublié par SARI à 12:08 2 commentaires:\nMeidän pihassa kasvaa tällainen.\nPublié par SARI à 14:00 2 commentaires:\nTänään tuli koulusta linnanneito ruokatunnille. He ovat siellä perehtyneet keskiaikaan ... ja valmistaneet asiaankuuluvat varusteet.\nPublié par SARI à 15:11 1 commentaire:\nTätä sanaa ei opetettu koulussa, eikä sitä oikein voi suomentaakaan, kun Suomessa ei tämmöisiä pahemmin tarvita. Ranskassa joka asian hoitamiseen tarvitaan dossier, eli paperipino - mitä paksumpi, sen paremmin asia hoituu noin periaatteessa. Mutta kyllä kannattaa vielä puhelimella varmistaa...\nTämä aamu menikin tuollaisten väsäämisessä. Kopioita tuli otettua yhteensä yhdeksäntoista. Esimerkiksi, että saisin sosiaaliturvan täydennysosan, joka minulle kuuluu, joka vuosi täytyy lähettää uudestaan : henkilöllisyystodistus, lasten syntymätodistukset, sosiaaliturvatodistus, veroilmoitukset, ja hiukan muuta sälää, joka todistaa että olen ihan yhtä köyhä kuin ennenkin. Asuinpaikka todistetaan aina uudelleen sähkölaskulla, joita tarvitaan kaksi tai kolme.\nViime vuonna tämä pino hukkui jonnekin, ei löytynyt soittelemallakaan. Sitten melkein samaan aikaan sain uudet paperit täytettäväksi, mutta myös sosiaaliturvani, johon oli vaan liitetty joku vieras nimi. Dossier oli siis löytynyt, mutta tietokoneissa oli jotakin häikkää ... Lopulta uutta hakemusta ei tarvittukaan. Saa nähdä miten nyt käy.\nOnneksi on jo niin paljon kokemusta, ja tuo todistusaineistokin niin hyvässä järjestyksessä, että suurempia ongelmia ei enää ole. Mutta on siinä alussa opettelemista, niin kuin virastokielessäkin. Riippuen siitä, missä asioi, on oltava sopivat sanat hallussa - muuten ei oteta oikein vakavasti. Tosiaan, niitä en oppinut ranskantunnilla koulussa.\nYrittäävät ne tuota paperisotaa vähentää. Viime vuosina niitä on jäänytkin pois ja lisäksi on tullut nettivaihtoehtoja. Kerran yritin yhtä deklaraatiota netin kautta, mutta eivät ne sitä uskoneet ja paperihommiksi se kuitenkin meni - eli vielä on varaa parantaa. Mukavaa veroilmoituksen ym. täyttöä kaikille, jos niinkuin niissä hommissa ...\nPublié par SARI à 14:20 6 commentaires:\nLes jeux du potager\nJonkinlainen puutarha-aihe ikkunassa tällä kertaa.\nKannattaa klikata isommaksi, niin näkyy hiukan paremmin.\nPublié par SARI à 10:57 4 commentaires:\nHyvät ässät, hyvät muistot ...\nKun olin pieni, haettiin mummun kanssa Hutalasta maitoa, siis mentiin maidolle. Minulla oli pieni alumiininen maitokannu ja mummulla isompi. Hutalan Liisa lypsi lehmät. Kahvipöydässä Liisa tarjoili isoa ässää, pientä ässää ja nyppysyrjästä ...\nIltaruuaksi tein näitä kasvistäytteisiä sämpylöitä. Teen nyt näitä porkkanajuttuja nyt, kun tuli ostettua jättipussillinen porkkanoita eurolla ... Nämä ovat hyviä kesällä ja talvella. Lämmitettyinäkin. Teen kanssa.\nEnsin tehdään täyte :\n1 dl silputtua purjoa tai puoli sipulia silppuna\n2 dl karkeata porkkanaraastetta\n5 dl ( n. 350 g ) suikaloitua kaalia\nSilppua ja raasta kasvikset. Kuullota purjo tai sipuli öljyssä. Lisää muut ainekset ja hauduta taikinanteon ajan :\n1 dl perunahiutaleita ( minä ainakin laitan perunamuusihiutaleita, kai ne on samoja )\n1 rkl kuivahiivaa tai puoli pakettia hiivaa\nLiuota hiiva kädenlämpöiseen maitoon. Sekoita kuivat aineet kulhossa. Lisää maito ja öljy. Vaivaa hyväksi taikinaksi. Se ei lopulta tartu yhtään käsiin. Anna taikinan vetäytyä kymmenisen minuuttia.\nKauli taikinaa pala kerrallaan levyksi, jauhoja ei tarvita tässä hommassa. Ota siitä esim. pienellä kulholla pyörylöitä, (taikinasta tulee 12 halkaisijaltaan 14 cm : n pyörylää) täytä ja sulje sukkulan muotoon, käännä sauma alle. Voitele munalla.\nPaista 225°C : ssa 15 - 20 minuuttia.\nValmistuvat loppujen lopuksi aika nopeasti ja helposti.\nPublié par SARI à 22:39 3 commentaires:\nLibellés : ruokaohjeet\nEilen iltasella kävi yllättäen ystäväni, jonka näen kerran, pari vuodessa. Kiva, kun tulit.\nPäivällä sattui mukava tapaus : pieni, hiukan iäkäs täti toi minulle nämä.\nHän oli kerran jutellut kanssani täällä kaupassa ja kysynyt, olisiko käyttöä purkeille tai kangaspaloille ...\nTykkään tuosta raitakankaasta. Hauskinta on noitten vanhojen pyyhkeitten ripustuslenkit, joissa lukee SANGENE eli sans gêne - sanakirjan mukaan : ujostelematon, suorasu(ka)inen. Madame Sans Gêne, minä vai ... ?\nBonne Maman-hillopurkit ovat parhaita kurkkupurkkeja. Suora leveä suu = helppo täyttää. Tänne vaan kaikki Bonne Maman purkit ! Par ici les pots de confiture Bonne Maman !\nEilen oli laatikkonäyttelyn viimeinen päivä. Tuhannet kiitokset kaikki osanottajat, ihanat, luovat, ihmiset ! Tämä oli hauska ja antoisa projekti. Ihana oli todeta, että ( vaikka ) kukin taaplaa tyylillään, silti näyttelystä tuli selvä harmoninen kokonaisuus. Kiitokset myös kaikille näyttelyvieraille.\nMitäs laatikoille nyt eteen, onko ehdotuksia ? Minulla ne ovat täällä hyvässä tallessa joka tapauksessa.\nPublié par SARI à 13:22 1 commentaire:\nRaekuuro yllätti juuri kun oltiin lähdössä pihakirppikselle, siitä johtuu nuo märät kiveykset kuvissa. Tuo piha on aivan ihana. Kaikenlaisia kasveja koko umpikujan pituudelta. Kalliokielojakin. Niitä kasvoi maalla metsässä vain tietyissä paikoissa ja niitä mentiin erityisesti katsomaan.\nLöysin Van Gogh postikorttikirjan eurolla, ostin kun satuin sen aukaisemaan tästä kohdasta. La Chambre à coucher de Vincent, Arles, octobre 1888.\nJa tämän kankaan, aika railakas, ja pari muuta tilpehööriä.\nSitten porkkanakakun tekoon :\nPublié par SARI à 14:34 3 commentaires:\nEli väsähtäneen päivän pelastus.\nJoskus on päiviä, jolloin tuntuu ettei tule tehtyä mitään kunnollista ... paitsi käytyä postissa, pankissa, kaupassa, valokopioita ottamassa, tiskattua, puhuttua isin kanssa puhelimessa, vietyä ja tuotua lapsia kouluun ja koulusta, kiukuteltua lapsille - väsymys puolin ja toisin - järjestettyä pyykkejä, siivottua, imuroitua, katsottua tietokonetta, lähetettyä sähköposteja - 1 vuotissyntymäpäiväonnittelukin - nukuttua 5 minuuttia, tehtyä ruokaa lopulta ... ei mitään kunnollista. Olisin halunnut ommella vähän, palat leikkasin jo muutama päivä sitten.\nMeneekö ihan valituksen puolelle tämä blogin pitäminen ?\nNo, suklaakakku auttaa pikkusen, nyt kiireesti nukkumaan - huomenna on koulupäivä ja muuta.\nPublié par SARI à 20:52 1 commentaire:\nNaapurin tytöltä. Kehäkukka on lempikukkani - yksi niistä. Heidän puutarhapalstallaan ne kukkivatkin jo aika lailla, olivat säilyneet talven yli. Itse kylvin vasta eilen. Sain siemeniä, kun kävin siellä palstoilla kurkkimassa. Tällainen lahja piristää ihanasti .\nPublié par SARI à 17:54 3 commentaires:\nTiedoksi etenkin Pariisilaisille lukijoilleni ( onko heitä ?). Pihakirppis täällä meilläpäin, metroasema : La Fourche. Kannattaa tulla ihan paikankin takia : ihana vehreä umpikuja, myyjinä kujan asukkaat, kaupanpäälle leppoisa tunnelma. Tällaista ei ole liian usein. Täällä kun ei ole ollenkaan sellaisia ympärivuotisia sisäkirppiksiä, kuin Suomessa...\nPublié par SARI à 11:41 1 commentaire:\nToivottelen nyt kaikille Suomen äideille, minulle ei kukaan tänään toivota - Ranskassa äitienpäivä on vasta 25. toukokuuta.\nTänään tuli taas istutettua ja vaihdettua multia, kevään maatyöt alkavat olla hanskassa. Multaa on mennyt toistasataa litraa.\nLeppoisa iltapäivä puistossa venyi niin pitkäksi, että leipäkaupat ehtivät mennä kiinni.\nTuli mieleen tämä vanha kunnon teeleipäresepti koulun keittokirjasta :\n4 dl vehnäjauhoja ( osan jauhoista voi korvata kaurahiutaleilla tai grahamjauhoilla )\nPane uuni kuumenemaan 225°C: een. Sekoita kuivat aineet kulhossa, nypi rasva joukkoon. Lisää maito. Sekoita varovaisesti taikinaksi. Taputtele kahdeksi kakkaraksi leivinpaperille pellille. Jaa leivät neljään osaan, pistele. Paista leipiä n. 15 min.\nIhania niistä tuli ja nopeasti. Pitäisi tehdäkin useammin, meillä syödään tosi paljon leipää...tuota baguette-mallia siis, sitäkin saa usein uunituoreena, kun osuu sopivaan aikaan leipäkauppaan.\nPublié par SARI à 21:49 3 commentaires:\nKellokukkameri ja tumma akileija.\nKyllä kelpaa huushollata, kun voi pitää ikkunat levällään koko päivän.\nSe tässä ainoa lohtu olikin, muuten aivan hirveä päivä. Tiskaamista, pyykinpesua, ikkunanpesua ja siivoamista tauotta aamusta myöhään iltaan. Poru ja tappelunnujakka äänitaustana. Yhtäällä kun sai homman hanskaan, niin toisaalla oli jo kaaos valmis. Tänään oli siis pyhäpäivä :\nVictoire 1945. Sopii tässä maailmansotaa muistella - sisulla puskiessa, prkl. Näin toisinaan, joskus vähän helpompaa.\nPublié par SARI à 22:59 3 commentaires:\nNyt pää tuulettuu\nKesätukka. Oli päässyt kiusallisen pitkäksi. Ennen ( kun oli vauvoja kotona, eikä minnekään päässyt ) leikkasin tämän mallin itse koneella, mutta se tylsyi lopulta niin, että leikatessa tuli vesi silmistä - päätin sitten mennä parturiin. Sillä parturi hän myös on, ehkä kourallinen naisasiakkaita, lyhyen tukan tyyppejä vissiin. Mutta tällaista tukkaa ei naisten kampaaja helposti suostu leikkaamaan. Nyt saa taas olla neljä kuukautta rauhassa.\nOtin samalla reissulla simasitruunat, jos vielä yhden laakin tekisi.\nHyviä mansikoitakin löytyi.\nPublié par SARI à 14:04 9 commentaires:\nJardin des Deux Nèthes\nTaas onnisti sunnuntaisään suhteen ja tämä puisto on tässä ihan lähellä.\nRakastan sireenintuoksua, se on Juhannuksen tuoksu...Ihana päivä tänään.\nTätäkään en ole vielä lukenut, vaikka ostin viime kesänä. Hassua, että aloitan juuri nyt - tämä alku ( niin tunnettu, vaikka en erityisesti muistanutkaan sen olevan tästä kirjasta ) sopii yllättäen niin hyvin tähän hetkeen. On jotenkin sellainen olo että "Ja to...os...ta se alkaa." Tuntuu, että muutosta on tulossa, eteenpäin menoa, uuden alkua, katsotaan mihin tämä johtaa...\nPublié par SARI à 20:03 6 commentaires:\nIhania nämä uudet sipulit. Niistä teen sipulipaistosta pannussa voissa ja kermassa haudutettuna.\nAika isoja pinaatinlehtiä...\nNyytteihin tarvitaan 500g valmista voitaikinaa. Täytteeksi : noin 300g tuoretta pinaattia höyrytetään vesitilkassa, silputaan, sekoitetaan siihen 100g fetajuustoa pieninä kuutioina, 8 oliivia renkaina, 8 basilikanlehteä silppuna. Leikataan taikinasta 8 neliötä, täytetään, suljetaan nyyteiksi. Voidellaan munalla, päälle liimataan salvianlehti, sekin voidellaan...tältä näyttää uuniin mennessä.\nPaistetaan 225°C : ssa kullankeltaiseksi. Uunista tullessa näyttää tältä, ja on herkkua.\nPublié par SARI à 19:24 4 commentaires:\nPrinsessa ruusunen ja postisäkit


Poikkeuksellisessa tilanteessa tarvitaan poikkeuksellisia keinoja - koulutuksen, tutkimuksen ja osaamisen rahoitus on turvattava kriisin aikana - Sivista\n» Uutishuone » Uutiset » Poikkeuksellisessa tilanteessa tarvitaan poikkeuksellisia keinoja – koulutuksen, tutkimuksen ja osaamisen rahoitus on turvattava kriisin aikana\nPoikkeuksellisessa tilanteessa tarvitaan poikkeuksellisia keinoja – koulutuksen, tutkimuksen ja osaamisen rahoitus on turvattava kriisin aikana\nJulkaistu 18.3.2020 / Päivitetty viimeksi 18.3.2020 / Uutiset\nSivistystyönantajat kannattaa valtioneuvoston varhaiskasvatuksen sekä opetuksen ja koulutuksen järjestämisvelvollisuutta koskevista väliaikaisista rajoituksista liittyvän asetuksen käyttöönottoa.\nSivista korostaa, että viranomaisten ja hallituksen toteama uhka, jonka koronaviruksen nopea leviäminen yhteiskunnalle aiheuttaa, on syytä ottaa vakavasti.\n-Jäsenemme, jotka vastaavat koko koulutuksen elinkaaresta ulottuen perusopetuksesta korkeakoulutukseen, ottavat opiskelijoiden ja henkilökunnan terveyden hyvin vakavasti. Iso osa jäsenistämme oli ryhtynyt poikkeusjärjestelyiden varmistamiseen ja etäopetukseen siirtymiseen jo ennen valtioneuvoston suosituksia, sanoo Sivistan toimitusjohtaja Teemu Hassinen.\nSivista esittää kuitenkin asetukseen seuraavaa täydennystä: koronaviruksen aiheuttaman poikkeustilanteessa myös toisen asteen koulutuksessa tulee voida poiketa koulutuksen suoritusrajoista, kuten esityksessä on todettu korkeakoulutuksen osalta.\n-Katsomme, että lukiolain 23 pykälässä sekä ammatillisen koulutuksen lain 11 pykälässä mainittu muu erityinen syy täytyvät tässä poikkeustilanteessa. Tämän vuoksi ammatillisen ja lukiokoulutuksen valmistavissa koulutuksissa sekä lukiokoulutuksessa tulee voida poiketa koulutuksen maksimisuoritusajoista, toteaa Sivistan johtaja Laura Rissanen.\nPoikkeustilanteessa on tärkeää katsoa paitsi nykyhetkeen myös sen yli\nValmiusasetuksen käyttöönoton vuoksi koulutustoiminta jatkuu poikkeusjärjestelyin koko maassa. Suuri osa eri koulutusasteiden koulutuksesta pyritään pitämään toiminnassa erilaisin etä- ja itseopiskelujärjestelyin. Poikkeustilanteessa on tärkeää katsoa paitsi nykyhetkeen myös sen yli.\n-Koulutuksen, tutkimuksen ja osaamisen rahoitus on turvattava kriisin aikana ja varauduttava esimerkiksi rajoituksista johtuvien valtionosuusmenetysten kompensointiin koulutuksen järjestäjille, Rissanen painottaa.\nTilanne on haastava erityisesti pienissä oppilaitoksissa.\n-Monet jäsenemme toimivat ilman valtionosuusrahoitusta tai saavat vain osittain rahoituksensa sitä kautta. Moni koulutus tapahtuu markkinalähtöisesti. Osa koulutuksesta voidaan järjestää etäopetuksena, mutta erityisesti yritysten, yksityisasiakkaiden sekä työvoimatahojen perumat koulutukset ovat jo nyt aiheuttaneet markkinahäiriön, sanoo Rissanen.\nErityisen vaikeassa tilanteessa ovat vapaan sivistystyön sekä taiteen perusopetuksen oppilaitokset, joiden toiminta käytännössä pysähtyi seinään. Osa oppilaitoksista arvioi, että jopa puolet vuoden tuotoista voi jäädä saamatta. Sivistan jäsenet työllistävät noin 56 000 työntekijää.\nEpäselvyyttä viranomaisten ohjeistuksissa\nEpäselvyyttä aiheuttavat myös viranomaisten erilaiset tulkinnat. Esimerkiksi aluehallintoviranomaisilla on ollut opetus- ja kulttuuriministeriötä tiukemmat tulkinnat siitä, miten koulutuksia voidaan järjestää ja miten ei.\n-Haluamme korostaa, että oppilaitokset ja korkeakoulut eivät ole menneet kiinni, vaan opiskelijan opinnot pyritään järjestämään muulla tavoin, Rissanen jatkaa.\nOpetuksen ja koulutuksen sujumisen kannalta on olennaista, että viranomaiset tiivistävät keskinäistä yhteydenpitoon ja linjaavat yhtenäisesti. Hyvä periaate on, että työnantaja viimekädessä päättää, miten oppilaitos poikkeusolot huomioiden järjestää koulutuksen. Toiminta siis jatkuu, mutta työnantaja ratkaisee, miten toimitaan.\n– Haluamme tähdentää, että jo pitkään todettu tarve nostaa suomalaisten koulutus- ja osaamistasoa sekä tki-toiminnan intensiteettiä ei ole akuutin kriisin myötä poistunut, Rissanen sanoo.\nKriisin aikana tarvittava poikkeusrahoitus esimerkiksi yritysten toiminnan tukemiseksi ei voi olla pois koulutuksesta ja tutkimuksesta. Muutoin vaarana on, että kriisin jälkeen osaamisvaje hidastaa talouden ja yhteiskunnan toipumista.


Asema Apteekki | VMP-interior\nTÄYDEN KYMPIN REMONTTI\nVantaan Asema apteekin uudistaminen hoitui niin kivuttomasti, että apteekkari Kirsi Paulamäki ihmettelee sitä vieläkin. Remontoitu tila on nyt apteekkarin oloinen – asiakkaiden sanojen mukaan muutos on uskomaton.\nKauppakeskus Tikkurissa sijaitseva apteekki sai remontissa 76 neliötä lisää tilaa, mikä toi väljyyttä ja avaruutta myymälään. Remontissa laitettiin kaikki päälaelleen: kaadettiin väliseinä, siirrettiin reseptitoimitus vastakkaiselle puolelle apteekkia ja uudistettiin koko myymälä. Kun remontti oli valmis, moni asiakkaista pyörähti epäuskoisena apteekin ovella ja luuli tulleensa väärään paikkaan – muutos oli niin suuri.\nApteekissa panostettiin uusiin tuotehyllyihin ja laajempaan tuotevalikoimaan. Apteekkari halusi, että jatkossa apteekissa on aina jotain kiinnostavaa ja asioimaan tultaisiin muutenkin kuin ”pää kainalossa”.\nSuuri muutos yleisilmeeseen tuli valaistuksella. Loisteputkivalot vaihdettiin ledeihin, mikä on saanut koko apteekkitilan loistamaan aivan uudella tavalla. Apteekkiin toimitettiin lisäksi lasiseinäinen VMP TILA, joka palvelee sairaanhoitajan työhuoneena.\nAsiakkailta on tullut eniten positiivista palautetta tilojen avaruudesta ja selkeydestä sekä valoisuudesta – he ovat sanoneet, että ihan kuin tulisi taivaaseen! Asiakkaat ovat olleet kiinnostuneita uusista tuotteista ja hyvän olon teema on noussut selkeästi esiin, juuri niin kuin toivoinkin. Erityisesti nuoret ostavat paljon netistä. Apteekin täytyy näyttää houkuttelevalta ulospäin, jotta ostoksilla kulkevat ihmiset poikkeavat sisään. Apteekkini palvelee myös silloin, kun on terveenä.\nApteekki sijaitsee kauppakeskus Tikkurissa, junaradan varressa. Sieltä sisustukseen tuli junateema, joka näkyy apteekissa isoina kuvapintoina sekä VMP TILAn teippauksessa. Raikkaan turkoosi-valkoisen värimaailman vastapainona ovat muun muassa teollisuushenkiset, kookkaat valaisimet.


Siirry hakuunNäytetään 1–20 / 34 Siirry rajauksiin Siirry sisältöön\nTekijä: Aku Peltonen\nNäyttelijä, ohjaaja, kauppias\nAku Peltonen näytteli valkokankaalla vuosina 1937-54 kolmisenkymmentä sivuosaa, joista monet Teuvo Tulion ohjaamissa elokuvissa. Hän esitti muun muassa renkejä, haudankaivajia, ajureita ja tukkilaisia. Peltonen teki huomattavan näyttämöuran Hämeenlinnan Työväen Teatterissa.\nKarl August "Aku" Peltonen syntyi 1886 Pälkäneellä työmies Kaarle Peltosen perheeseen. Hän toimi kalakauppiaana Hämeenlinnassa, jossa osallistui paikallisen harrastajanäyttämön toimintaan. Hän työskenteli kiinnitettynä näyttelijänä Hämeenlinnan Työväen Teatterissa 1906-09, 1912-13, 1917, 1922 ja 1925-48 sekä ohjaajana Hämeenlinnan Työväen Teatterissa 1914-16, Oulun Työväen Teatterissa 1910-11 ja Kuusankosken Teatterissa 1923-24. Peltosen merkittävimpiin näyttämörooleihin lukeutuvat Valapaton Ristimäki, Pirun kirkon pappi ja Jeppe Niilonpoika. Hänelle myönnettiin Pro Finlandia vuonna 1952. Hämeenlinnan Teatterikerho on jakanut Aku-patsaan vuodesta 1953 alkaen erikoisen ansiokkaasti teatteritaidetta Hämeenlinnassa edistäneille teatterintekijöille. Aku-patsas on kuvanveistäjä Lauri Leppäsen tekemä näköispatsas näyttelijä Aku Peltosesta.\nAku Peltonen näytteli valkokankaalla vuosina 1937-54 kolmisenkymmentä sivuosaa, joista monet Teuvo Tulion ohjaamissa elokuvissa. Hän esitti muun muassa renkejä, haudankaivajia, ajureita, tukkilaisia ja poliiseja. Peltosen ensimmäinen filmirooli oli Nukarin isäntä F. E. Sillanpään romaaniin perustuvassa filmatisoinnissa Nuorena nukkunut (1937). Kolmiodraamassa Kiusaus (1938) hän esittää merimies-Nikkoa, Varastetussa kuolemassa (1938) kappelin vartijaa ja elokuvassa Laulu tulipunaisesta kukasta (1938) tukkipomoa. Aku Peltosen huomattavimpiin rooleihin lukeutuu hyväsydäminen renki Matti Teuvo Tulion ohjaamassa melodraamassa Unelma karjamajalla (1940). Hän oli Uuden Suomen S.S:n mukaan "yleisön suuri suosikki - eikä vähiten ulkomuotonsa vuoksi". Aku Peltosen muihin merkittäviin sivuosiin kuuluvat köyhäintalosta karannut vanhus Antti Auvonen Lauri Haarlan näytelmään perustuvassa filmatisoinnissa Keinumorsian (1943), liikemies Jarl Andersson draamassa Erehtyneet sydämet (1944) ja kauppias Ossi Lintunen elokuvassa Pikajuna pohjoiseen (1947). Hänet nähtiin viimeisen kerran valkokankaalla nauravana miehenä torilla komediassa Kunnioittaen (1954).\nElokuvakirja (MMM). Toim. Kari Uusitalo. Helsinki: Otava 1972, 538-39.\nTeatterin maailma. Maamme teatterit ja niiden taiteilijat. Toim. Verneri Veistäjä. Helsinki: Tammi 1950, 212.\nKaarle Aukusti Peltonen (rinnakkaisnimi)\nMiehen tie Näytä tarkat tiedot Näytä tarkat tiedot\nVarastettu kuolema Näytä tarkat tiedot Näytä tarkat tiedot\nKiusaus Näytä tarkat tiedot Näytä tarkat tiedot


Sporttaillaan!: Saletisti viimeinen!\ntarinoi Hanna / Sporttaillaan Tunnisteet: asiaa liikunnasta, Päivän treeni, suunnistus\nRiina 14. marraskuuta 2014 klo 1.50\nOoo kuulostaapa jännältä tuollainen, en ollut aiemmin kuullutkaan!\nOis tosi kiva päästä kokeilemaan yösuunnistusta niin jospa Jukolassa joku vuosi uskaltaisi ottaa yöosuudenkin. Joku tuollainen katumaasto ois siitä hyvä ettei alkais pelottaa :D Ahdistaa nimittäin ajatuskin pimeästä metsästä otsalampun kera: Jukolassa se toki on täynnä väkeä mutta harjoitellessa/pienessä tapahtumassa ei välttämättä..\nSprinttiä mä kyllä inhoan! Just tuo mittakaava hämää, mutta eniten ärsyttää ihan vaan se pienipiirteisyys. Ei oo maastosuunnistuksessakaan pienipiirteiset kartat suosikkeja ja sprintissä se on ihan mieletöntä tihrustamista ja varsinkin kun yrittää bongata aitoja ja tasoeroja. Ja kaikki tämä tosiaan tiedostaen, että kymmenenkin sekuntia paikallaan seisten on kauan :D\nLisäksi sprintistähän saan nauttia katsomon puolelta ihan tarpeeksi, miekkonenhan siis on tosiaan Irkkujen MM-tiimissä nimenomaan sprintissä. Sprintti on kyllä siitä hyvä katsojalaji, että on nopeatempoinen eikä tarvii jännittää toisen suoritusta tuntikausia vaan se on ohi vartissa! Mutta taidan jättää sen niille, jotka sen osaa, minä keskityn maastoon :D\nHanna 16. marraskuuta 2014 klo 18.18\nJoo oli jännää, kun oli pimeellä ja sprinttiä, melkoisen uusia juttuja mulle! Oon kerran käynyt yösuunnistamassa tässä syksyllä, tutulla alueella ja mentiin miehen kanssa yhessä. Oli kivaa kyllä :) Saa nähdä, jos ensi vuonna Jukolassa tarttis suunnistaa pimeällä - riippuu vähän joukkueesta ;)\nSprintti ei noussut munkaan suosikiksi, koska mäkin oon huono lähisuunnistaja, ja tykkään kans suurpiirteisemmästä tekemisestä. Noista sprinttikatoista saa tosiaan tihrustaa kunnolla! Sun miekkonen on kyllä tosi nopea juoksemaan ja älyämään karttaa, huh! Mut se on varmaan helpompaa Irkuissa, kun ei siellä oo varmaan ihan samanlaisia metsiä kuin täällä meillä, vai? :)\nMäkin tuun kyllä keskittymään erityisesti maastoon :)\nAnonyymi 14. marraskuuta 2014 klo 11.48\nOn tosiaan kärki menny melkoista kyytiä, kun vielä miettii mikä todellinen juoksumatka on. Mutta tuolla sivuilla on hieno lisä tuo reitinvalinta-analyysi! Varmasti kehittää myös itseään vertailla omia reittejä ja analysoida suoritusta optimivalintoihin:) Yösuunnistus jäi itseltä väliin tällä kaudella, mutta sitä ois hieno kokeilla! Tuosta sprintistä en niin tykkää, kun se on nykyään kaupunkisuunnistusta. Vanhan liiton miehenä pidän metsäsuunnistusta ainoana oikeana suunnistusmuotona :D Etenkin kun kaupungissa tehdään vielä keinotekoisia esteitä. Vaan talvirasteilla tulee ehkä sitäkin harrastettua, mutta täällä ne alkaa vasta tammikuun aikaan:)\nPs. Sinuninnostamanajakaverinmukaansaaneena kokeilin kimppalenkkiä...Kaveri vetää päivät karkkia ja illat 40 lyöntiä matalammalla keskisykkeellä samat lenkit, niin kyllä muuten ottaa pattiin...Kiitti vaan innostuksesta! :D\nHanna 16. marraskuuta 2014 klo 18.30\nNo todellakin, hurjia aikoja! :) Siis aivan älyttömän hyvä tapahtuma noine analyyseineen, tykkään kyllä panostamisesta! Oli kiva katsoa, mistä on ite mennyt, ja useinhan se oli sit se kaikkest tyhmin valinta :D Mut näistä oppii! Yösuunnistus on kivaa, kokeilin kerran metsässä ja nyt tässä sprintissä! Sprintti ei oo kyllä mullekaan se oma juttu, mutta kiva välillä kokeilla kuitenkin. Metsässä on silti se oma viehätyksensä :)\nSIISTIÄ! :) Kimppalenkki siis! On ilo olla innostajana! :)\nAnonyymi 19. marraskuuta 2014 klo 9.58\nJes! Eilen tuli käytyä nopealla varoitusajalla yösuunnistuksessa! Nähtävästi täälläkin on vielä aktiivisia, jotka jaksaa järjestellä tapahtumia, vaikka virallinen kausi onkin jo pulkassa. Sehän oli hemmetin siistiä vetää pimeässä metsässä ja kun tuli äkkilähtö ei kerenny ees miettiä mitä tuleman pitää:) Vaikka vedettiinkin kaverin kaa rastivälit vuorotellen, kun käytännössä molemmilla oli eka kerta, mutta ens kerralla pitää lähtee yksin pelkää sitä pimeää;)\nHanna 19. marraskuuta 2014 klo 18.48\nTosi siistiä, H! :) Tuolleen yhessä mäkin menin Kimmon kanssa ekalla kerralla. Ja siis ainoalla, ellei tätä katuversiota oteta mukaan. Ja siis se oli kyllä toooosi siistiä. Pitää ens syksynä käydä vähän useammin pimeässä. Kivaa kun siellä teillekin järjestetään lisämahdollisuuksia suunnistukseen. Nyt on vielä niin kivat kelitkin!!\nAnonyymi 20. marraskuuta 2014 klo 11.01\nEhdottomasti lähettävä uudestaan, ja hommattava oma lamppukin varmaan:) On täällä kuulemma vielä ollut rasteja, lauantaina on taas ja niin kauan niitä järjestetään ku kelit sallii:) Menny vaan ohi, ku ei oo enää "virallinen" kuntorastikausi käynnissä. Toivottavasti vielä joku yösuunnistuskin tulisi:)\n-H tai Heikki tai mitä tähän jaksaa aina kirjottaakaan :D\nHanna 21. marraskuuta 2014 klo 9.07\nNoniin, munkin pitäs uusi lamppu hommata :)! Vähän tehokkaampi, hih. Nälkä kasvaa syödessä....\nKiva, että siellä järjestetään säiden salliessa pidemmällekin rasteja! Mäkin pääsen taas viikon päästä suunnistamaan, kun Turun suunnalla on jo talvirastit käynnissä :)\nH tai Heikki, tunnistan molemmat ;) Kiva kun käyt usein täällä blogissani!\nMika 14. marraskuuta 2014 klo 13.41\nHienoa että lähdit sinne mukaan! Mun mielestä se kuulosti heti ihan sun jutulta kun kuulin tuosta.\nJos ei urheile ja liiku sijoitusten vuoksi niin mielestäni niitä ei kannata sitten muutenkaan tuijottaa. Olen ollut aiemmin viimeinen ja tulen varmasti jatkossakin olemaan monessa lajissa heikoimpia mutta jos tykkään niistä niin mitä sitten? Vaikka kyse on nimellisesti kilpailuista niin ei niitä sellaisina tarvitse ottaa. Elämyksiähän tässä haetaan! :)\nOotko muuten suunnitellut jo ens vuoden juoksutapahtumia ja muita?\nHanna 16. marraskuuta 2014 klo 18.33\nJoo oli kyllä tarpeeksi erikoista mun makuuni, hih ;) Kiitosta vaan!\nTodellakin, turha tuijottaa. suunnistuksessa tulee nyt yleensä vertailtua omaa tulosta muihin, lähinnä siks, että onko kehitystä tullut ja verrata fiilistä radasta ja suunnistuksesta sijoitukseen. Toisaalta sillä ei oo kyllä mitään väliäkään, mutta onhan se aina kiva kehittyä :) Ei mua silti yhtään harmittanut olla viimeinen ;)\nNo oon mä aikalailla suunnitellut... aloitan Loppiaisrogainingista ja päätän sen ehkä Mammuttimarssiin :D ..tai jotain... kyllä sinne hurjia uusia juttuja mahtuu varmaan mukaan taas.. ;)!\nSatu 14. marraskuuta 2014 klo 21.17\nMahtavaa Hanna - sun rohkeus lähteä lajiin kuin lajiin on ihailtavaa. Kuinka monelta jääkään elämys kokematta, kun ne ei uskalla. Sun esimerkki innostaa taatusti myös kokeilemaan ja etsimään elämyksiä!! Go girl!! :)\nKiitos Satu <3 :) Sitä se on kun on innostunut kaikesta jännästä.. pitää vaan rohkeasti mennä ja kerätä upeita elämyksiä :)\nKaroliina CandyOnTheRun 15. marraskuuta 2014 klo 17.25\nJee Hanna, oot kyllä tosiaan niin rohkea kokeilemaan kaikkea, hatunnosto! Mä oon tosi hyvä pysymään mukavuusalueella, mutta täytyy sanoa, että oon tosi iloinen, että uskalsin meidän häämatkalla kokeilla Zipliningia!! Mä pelkään korkeita paikkoja ja muutenkin extreme-juttuja, joten olin ihan super ylpeä ittestäni, että uskalsin, ja se oli vielä tosi hauskaa! :) En varmaan uskaltaisi kiipeillä mihinkään korkealle! :D Mukavaa viikonloppua Hanna!\nHanna 16. marraskuuta 2014 klo 18.37\nKiitos Karkki :) Jos ei koita, niin ei voita! Mä kyllä tykkään suunnistamisesta, niin aattelin, että tää sprinttikin vois olla kivaa! Jos ei kokeile uusia juttuja, ei voi löytää lisää hienoja asioita elämään. Nytkin tää suunnistus ja trailrunning on ihan vienyt mut mukanaan. <3\nSiistiä, että uskalsit häämatkalla kokeilla ziplingiä, se oli varmaan ihan tosi siistiä!!! Voin kuvitella! :) Elämyksiä tulee kun uskaltaa vähän kokeilla rajojaan! :) Kiitos, ihanaa sunnuntai-iltaa sinnekin! :)


Vedenlaatuhäiriöt jatkuneet Kuopiossa ainakin yöhön saakka – kolme vedenjakelupistettä käytössä | Yle Uutiset | yle.fi\n13.10.2017 klo 07.07\nMuun muassa KYS on ollut ongelmissa värjääntyneen veden vuoksi.Toni Pitkänen / Yle\nVesijohtoveden laadussa voi olla yhä häiriöitä Kuopion keskustassa ja lähialueilla.\nKuopion Vesi tiedotti torstaina ennen puolta yötä, että värjääntynyttä vettä on tullut hanoista ainakin keskustan, Haapaniemen, Niiralan, Puijonlaakson, Inkilänmäen, Pihlajalaakson ja Julkulan alueilla.\nJos vesi ei ole värjääntynyttä, sitä voi käyttää normaalisti. Jos vesi on värjääntynyttä, sitä ei suositella käytettävän juoma- tai talousvetenä ja myös pyykinpesua on syytä välttää. Vettä voi kuitenkin käyttää muun muassa WC:n huuhteluun.\nKuopion Vesi käy läpi tilannetta perjantaiaamuna ja lupaa tiedottaa tuoreimman häiriötilanteen (siirryt toiseen palveluun) viimeistään kello 9. Käytössä on kolme vedenjakelupistettä, joista voi hakea juomavettä omaan astiaan.\nJakelupisteet ovat Kuopion torilla, Kirkkokadun ja Varastokadun kulmauksessa Gustav Raninin muistomerkin läheisyydessä sekä Alavan kirkon Valkeisenlammen puolella olevalla pysäköintialueella. Aiemmin vesipiste oli myös Männistön Teboilin pihassa, mutta se suljettiin värjääntyneen veden vuoksi.\nUseita viikkoja kestänyt vesijohtoremontti eteni torstaina vaiheeseen, joka irrotti putkistosta sakkaa ennakoitua enemmän ja sitä levisi odotettua laajemmalle alueelle.\nEsimerkiksi Kuopion yliopistollinen sairaala oli vaikeuksissa, mutta potilasturvallisuus ei kuitenkaan vaarantunut. KYSin johto pitää perjantaina aamulla kokouksen ja kertoo sen jälkeen, vaikuttaako värjääntynyt vesi vielä sairaalan toimintoihin. Torstaina värjääntynyt vesi aiheutti pulmia muuallakin, muun muassa terveysasemalla, ravintoloissa ja uimahallissa.\nKuopion Vesi on pahoitellut tilannetta. Se aikoo ottaa marraskuussa käyttöön häiriöistä varoittavan tekstiviestipalvelun.\nKuopioJuomaveden laatuvesijohtovesivesihuoltoKuopion seutukuntaKuopion yliopistollinen sairaalaPohjois-SavoSähkö-, kaasu- ja vesihuoltojuomavesiPohjois-Savon sairaanhoitopiirin kuntayhtymä (PSSHP)


Monipuolinen koulutus antoi hyvät eväät työelämään - Kokemuksia.fi\nMonipuolinen koulutus antoi hyvät eväät työelämään\nTurvallisuusasiantuntijana työskentelevä Milka Ukkonen opiskeli turvallisuusalaa Laurea-ammattikorkeakoulussa Espoossa. Englanninkielinen koulutusohjelma antoi valmiuksia työelämän erilaisiin tilanteisiin, ja valmistumisen jälkeen tie onkin vienyt oman alan töihin.\nOlemme Laurea-ammattikorkeakoulun Leppävaaran kampuksella Espoossa, jossa Milka opiskeli kolme vuotta englanninkielisellä Safety, Security and Risk Management -linjalla. Ennen Laureaan hakeutumistaan Milka suoritti turvallisuusalan perustutkinnon ammattikoulu Lappiassa Torniossa.\n– Siellä eräs opettajistani kysyi, olinko kuullut Laureasta. Tutkailin asiaa hieman ja päätin hakea englanninkieliselle koulutuslinjalle, Milka muistelee.\nOpiskelupaikka tuli, joten Pohjois-Suomi vaihtui pääkaupunkiseutuun ja opiskelukieli suomesta englantiin.\n– Jännittynein fiiliksin tulin tänne ensimmäisenä päivänä ja mietin, että mitähän tämä englanti tuo tullessaan, mutta hyvin ne kolme vuotta menivät. Laureassa oli hyvä ja lämmin vastaanotto, Milka kuvailee ammattikorkeakouluopintojensa alkumetrejä.\nMonipuolista opiskelua ja työelämätuntemusta\n“Teimme projekteja työelämän kanssa, ja niiden myötä pääsi paremmin kärryille siitä, mitä riskienhallinta ihan käytännössä on.”\nOpiskelujen ohessa moni tulee Milkan tavoin pohtineeksi sitä, mille toimialalle haluaisi myöhemmin työllistyä. Työharjoittelu ja opinnäytetyön tekeminen sekä muut vastaavat hankkeet tarjoavat hyvän ikkunan tulevaisuuteen jo opintojen aikana.\n– Teimme projekteja työelämän kanssa, ja niiden myötä pääsi paremmin kärryille siitä, mitä riskienhallinta ihan käytännössä on. Opintojen kautta oikeastaan ajauduin infrapuolelle, Milka kertaa viitaten nykyiseen työhönsä.\nOpiskeluaikojaan Milka muistelee lämmöllä.\n– Opiskelussa parasta olivat opiskelukaverit ja Laurean yleinen rento ilmapiiri, Milka kiteyttää.\n“Laureasta sain työelämää varten selkärangan”\nTällä hetkellä Milka työskentelee infrapuoleen erikoistuneena turvallisuusasiantuntijana Welado Oy:ssä. Opiskelujen aikana tehdyt harjoittelut, projektit ja erilaiset tehtävät ovat kantaneet työelämään siirtyessä.\n– Laureasta sain työelämään hyvän selkärangan. Siihen voi tukeutua silloin, kun tulee esteitä eteen, ja sieltä löytyvät myös vastaukset pienen muistelemisen jälkeen, Milka toteaa lopuksi.\nLaurea on Uudellamaalla kuudella kampuksella toimiva korkeakoulu, jossa oppiminen ja työelämän palvelut kulkevat käsi kädessä. Laureassa opiskellessa opintojen keskiössä ovat työelämän tarpeista tulevat aidot toimeksiannot, kuten projektit ja kehittämistehtävät.


dit un dat sitä sun tätä: My favorite book\nSe ei ole pari päivää sitten kirjakaupassa näkemäni The Child's First Book of Trump, vaikka se hauskalta kuulostaakin [KLIK]\nvaan Deborah Feldmanin omasta elämästään kirjoittama Unorthodox eli The Scandalous Rejection of My Hasidic Roots. Se kertoo nuoren naisen elämästä Brooklynin juutalaispiireissä, aivan uskomaton tarina, jonka luulisi kertovan keskiajasta eikä meidän vuosituhannestamme.\nDeborah syntyi New Yorkin Brooklynissa vuonna 1986. Isä oli henkisesti jälkeenjäänyt ja hänelle oli järjestetty saksalaisjuutalainen vaimo, joka jätti perheen ja seurakunnan enemmän kuin nopeasti. Hänellä ei ollut minkäänlaista mahdollisuutta ottaa tytärtään mukaan ja Deborah jäi isovanhempien kasvatettavaksi.\nIsovanhempien "lahko" oli syntynyt holokaustista selvinneistä eurooppalaisista, joiden mukaan holokaust oli Jumalan rangaistus juutalaisten assimilaatiosta Euroopassa. Lahkolaiset yrittävät elää niin, että Jumala ei uudelleen rankaisisi heitä. Vaatteet ovat mustia, avioliitot järjestetään jo 16-17 vuotiaille, lapsia syntyy perheeseen 10-20, naiset ajavat päänsä kaljuksi ja käyttävät peruukkia, koska hiuksia ei saa näyttää. Kirjat ovat kiellettyjä, samoin englannin puhuminen perheen sisällä, siellä puhutaan ainoastaan jiddišin kieltä. Deborah kävi aina salaa kirjastossa lainaamassa kirjoja ja piilotti ne tyynyn alle ja luki salaa. Radio ostettiin taloon syyskuussa 2001, kun isoisä oli nähnyt kadulla jonkun lehden otsikon Twin Towerseista ja halusi tietää enemmän.\nDeborahille etsittiin sopiva sulhanen ja hän joutui naimisiin 17 vuotiaana. Seksihommat eivät hääyönä onnistuneet ja sulhanen ilmoitti asiasta vanhemmilleen ja suurinpiirtein koko suku odotti sitten vahvistusta, milloin tämä asia saatiin hoidettua, mikään asia ei jäänyt yksityiseksi. Ennen häitä oli vaikka minkälaisia puhdistusrituaaleja ja muutenkin naisen ruumis on epäpuhdas, vaikka sitä toisaalta välttämättä tarvitaan lasten synnyttämiseen. Homoseksuaalisuus ja masturbointi ovat kiellettyjä ja kun naapurissa isäntä huomasi poikansa masturboineen, hän leikkasi tältä sekä pippelin että kaulan poikki. Toisaalta lasten seksuaalinen hyväksikäyttö ei ole kielletty.\nSaksalaisia pidettiin demoneina, he eivät olleet ihmisiä. Deborah jätti 23 vuotiaana seurakunnan ja otti 3v poikansa mukaansa. Hän halusi nähdä maailmaa ja seurasi isoäitinsä jalanjälkiä ja saapui Berliiniin, jossa hän asuu nyt poikansa kanssa. Hän on ammatiltaan journalisti, usein televisiossa ja on juuri kirjoittanut toisen kirjansa.\nTässä [KLIK] Deutsche Wellen englanninkielinen haastattelu.\nAnonym 1. März 2018 um 18:03\nOlis varmasti kiinnostava. Spiegelillä on muutenkin paljon mielenkiintoisia ja ajatuksia herättäviä kirjoja, Flucht und Vertreibung-asioihin liittyviä. Luin joskus Als Feuer vom Himmel fiel - eikä voi kuin ihmetellä eikö ihmisen hulluudella ja kummallisuudella ole mitään rajaa, ei kai ...\nAllu 1. März 2018 um 20:32\nKuulostaa sodalta tuo kirjasi, en taida uskaltaa edes katsoa sinne.\nAnonym 1. März 2018 um 21:34\nLähinnä asiakirjoja, lähihistoriaa ja ihmisten kertomaa tapahtuneesta ja omista kokemuksistaan. Ei kovinkaan kaukana tuon Feldmanin kertomasta.\nAnonym 2. März 2018 um 01:29\nSiis Sachbücher (mitä se on suomeksi) eikä Urkunde. Varmaan hoksasit.\nAllu 2. März 2018 um 02:50\nOnko se non fiction eli tietokirja vai mitä?\nJael 1. März 2018 um 19:53\nHuh, lapsen ensimmäinen kirja Trumpista, ajatella että sellainenkin on,\nOrtodoksijuutalaisten keskuudessa on monta eri suuntausta, niin etten ole lainkaan selvillä niistä,ja jotkut ovat niin eristäytyneet että tulee tuollaisia ihmeellisiä määräyksiä,joita on vaikeaa ymmärtää. Ongelma on se että esim. täällä Israelissa he tekevät niin paljon lapsia, että jossain vaiheessa tämä sekuläärien enemmistöosuus on vaarassa joutua minoriteetiksi,mikä on erittäin pelottava ajatus.\nAllu 1. März 2018 um 20:35\nNiitä on tosiaan vaikka kuinka paljon erilaisia lahkoja. Nämä esim. vastustavat Israelia, koska ainoastaan Messias saa perustaa juutalaisen valtion. Kuin muuten juuri, että Deborahin mies on myöhemmin myös jättänyt lahkon ja mennyt ei-uskovaisen naisen kanssa yhteen. Kun luki kirjasta siitä hurjasta anopista, joka kontrolloi pojan seksinkin, niin uskon, että hän on saanut sydänhalvauksen, kun poika on lähtenyt.\nJael 1. März 2018 um 22:04\nKatsoin sen haastattelun ,ja selvisi että Deborah oli kuulunut Satmar-lahkoon. Se ja Neturei Karta-lahko on ne kaksi pahinta, Joka vuoden lopussa uuden vuoden toiveeni on se että mahdollisimman moni heistä löytäisi valon, eli jättäisi tuon täynnä sääntöjä olevan elämänsä, mutta sellaisille jotka noin monen ja tiukan sääntöjen keskellä ovat kasvaneet, ei ole helppo sukeltaa ns. normaaliin elämään. Esim. heidän yleistietonsa eivät ole lainkaan tavallisten ihmisten tasolla, ja he tarvitsevat paljon apua jotta pystyvät rakentamaan elämänsä alusta. Täällä Israelissa on järjestöjä jotka heitä siinä auttavat, ja esim. supermarkettini ihana pomo Guy kutsuu aina lahkoja jättäneitä luokseen aterioimaan.\nAllu 2. März 2018 um 02:53\nUskomatonta, että Brooklynissäkin 2000-luvulla voi olla niin tietämätön maailmasta.\nHelena Ruotsala 3. März 2018 um 08:04\nHuoh noita kamalia lahkoja. Vaikuttaa todella mielenkiintoiselta kirjalta. Katsoin tuon haastattelun. Kyllä vanhoillislestadiolaiset jäävät tuossa todella kauas, vaikka sekin lahko on tänä päivänä niin eriskummallinen ja naisia kohtaan erittäin hankala.\nAllu 3. März 2018 um 13:52\nJoo, aivan uskomatonta mitä jotkut uskonnot tekee ihmiselle. Islamia kritisoidaan, mutta kyllä nuo pelaa samassa liigassa.


Luonnostelua: syyskuuta 2016\nAnnina Karhun Turun Sanomiin tekemä arvio Louhen neito -esityksestä 25.9.2016\nLuettavissa nettilinkistä täältä.\nKalevalaista mytologiaa monitaiteisesti\nKäsikirjoitus Marko Laihinen, ohjaus Tiia Valavuo, musiikki Markus Rantanen, videot Lauri Löytökoski, puvustus Jaana Renvall, ensi-ilta 23.9. Louhenlinnan ravintolassa.\nPari vuotta sitten Louhenlinnan ravintolan ulkonäyttämöllä Laitilassa esitettiin Kivellä soutajat, joka perustui 1900-luvun alkupuolella Laitilan seudulta kerättyihin kalevanpoikatarinoihin. Myös Marko Laihisen käsikirjoittama Louhen neito on ammentanut vakkasuomalaisista perinnetarinoista, kalevalaisesta mytologiasta sekä alueella tehdyistä arkeologisista löydöistä.\nTiia Valavuon ohjaamassa esityksessä Väinämöinen saapuu Pohjolan emännän valtakuntaan. Louhen ja Väinämöisen kohtaamiseen on rakennettu voimakkaita jännitteitä, ja pinnan alla tuntuu jatkuvasti kytevän jotain − niin vanhoja kaunoja kuin yllättäviä käänteitä.\nTarinan tapahtumat eivät aivan avaudu minulle. Väinämöisellä on selvästikin ollut syy tulla tapaamaan Louhea. Vanha tietäjä kertoo matkallaan kohtaamistaan kulkijoista ja saa Louhen oivaltamaan, että tämä on unohtanut pitää huolta yhdestä lähipiirinsä jäsenestä. Lopulta Väinämöinen saa vastahakoisen Louhen suostuteltua voimien yhdistämiseen.\nTulkitsen, että puheet uudesta sammosta, Pakkaspojan poissaolosta ja uhanalaisesta lumikurjesta viittaavat nykyiseen maailmanaikaan, jossa ahneus, rikkauksien epätasainen jakautuminen ja niihin kytkeytyvä ilmastomuutos sekä huoli sen vaikutuksista nähdään uhkina.\nToisaalta, tarinan arvoituksellisuus ei oikeastaan erityisemmin häiritse. Kokeneet harrastajanäyttelijät Lea Koskinen ja Jouko Mäenpää tekevät suuret roolinsa ilmeikkäästi ja tarkasti. Runollinen kieli soljuu vaivatta ja vivahteikkaasti. Kaunis ja yksityiskohtainen puvustus tukee hienosti ikonisten hahmojen rakentumista.\nSalaperäisiä kulkijoita ja luontoa kuvaavat unenomaiset mykkävideot ovat mielenkiintoisia, mutta jäävät hieman irrallisiksi elävästä kolmiulotteisesta kokonaisuudesta. Parhaiten valkokankaalle heijastettu kuva toimii kohtauksessa, jossa Louhen ja Väinämöisen voimien yhdistämistä kuvaavaa tanssi ikään kuin sulautuu taustalle piirtyvään maisemaan ja lumikurkeen siinä.\nMarkus Rantasen säveltämä traditionaalinen musiikki luo tunnelmia, kuljettaa tapahtumia ja integroi eri elementit taiteelliseksi kokonaisuudeksi. Rantasen ja Satu Lankisen käyttämä soitinrepertuaari – esseharpa, kampiliira, kaval, kitara, rumpu, kantele, jouhikko ja huilut – luo esityksen henkeen sointuvan jännittävän äänimaailman.\nMerkittävä vaikutus esityksen tunnelman luomisessa on myös itse esityspaikalla. Louhenlinnan jykevät luonnonkiviseinät, hirsirakenteet, kynttilät sekä taustalla loimottava takkatuli luovat komeat puitteet. Esityskokonaisuuteen sisältynyt, ruokaisa ja konstailematon illallinen kruunasi muutoinkin miellyttävän kokemuksen.\nLähettänyt Marko Laihinen kello 22.38 Ei kommentteja:\nTunnisteet: Annina Karhu, Laitilan Louhenlinna, Louhen neito, Marko Laihinen, Turun Sanomat\nEija Eskola-Burin arvio Uudenkaupungin Sanomissa 24.9.2016\nLähettänyt Marko Laihinen kello 22.31 Ei kommentteja:\nTunnisteet: Eija Eskola-Buri, Laitilan Louhenlinna, Louhen neito, Marko Laihinen, Uudenkaupungin Sanomat\nSatu Puustisen arvio Louhen neito -esityksestä Vakka-Suomen Sanomissa 23.9.2016\nLähettänyt Marko Laihinen kello 22.26 Ei kommentteja:\nTunnisteet: Laitilan Louhenlinna, Louhen neito, Marko Laihinen, Vakka-Suomen Sanomat\nMaarit Anttilan arvio Louhen neito -esityksestä Länsi-Suomessa 23.9.2016\nLähettänyt Marko Laihinen kello 22.23 Ei kommentteja:\nTunnisteet: Laitilan Louhenlinna, Louhen neito, Länsi-Suomi, Maarit Anttila, Marko Laihinen\nEija Eskola-Burin arvio Louhen neito -esityksestä Laitilan Sanomissa 23.9.2016.\nLähettänyt Marko Laihinen kello 22.21 Ei kommentteja:\nTunnisteet: Laitilan Louhenlinna, Laitilan Sanomat, Louhen neito, Marko Laihinen\nOpiskelin 2000-luvun alkuvuosina logoterapiaa - Viktor E. Franklin kehittämää tarkoituskeskeistä psykoterapiaa ohjaajaksi asti Turussa, Paasikivi-opistossa.\nTämä artikkelini kesäteatterinäytelmän kirjoittamisen eri vaiheista ja logoterapian soveltamisesta ja vähän muustakin on julkaistu Suomen logoterapianyhdistyksen jäsenlehti Fikkarissa 3/2016.\nKESÄTEATTERIA LOGOTERAPIALLA RYYDITETTYNÄ\nOpiskelin 2000-luvun alkuvuosina logoterapiaa ohjaajaksi asti Turussa, Paasikivi Opistolla Pirjo Möllerin johdolla. Olen tehnyt paljon erilaisia töitä nuorisopuolella – tutuiksi ovat tulleet mm. työpajat, luovan toiminnan ohjaajan erilaiset tehtävät sekä etsivä nuorisotyö. Ikäjakauma asiakkaissa on ollut pienistä lapsista aikuisiin asti. Koen että logoterapiaopinnoistani on ollut tuolle alalle paljon sovellettavaa hyötyä.\nLogoisaa ajattelua taiteen kentillä\nTaiteen teko ja muut kulttuuripuolen jutut ovat olleet mukanani lähestulkoon koko ikäni. Kakkosvuoden logo-lopputyöni eteni lopulta runokirjaksi Reunamerkintöjä (2003).\nTämä vuosi on ensimmäinen, jolloin koko toimeentuloni tulee taiteen ja kulttuuritöiden parista. Puolipäivätyöni on esittää mahdollisen historiankirjoituksen tohtori Fiktio Faktaa. EU:n, yksityisten tahojen ja firmojen tukemana esiinnyn kansanmusiikinmaisteri Markus Rantasen kanssa Maestro ja Fiktio Kansanmusiikinmatkassa! -hankkeessa päiväkodeissa ja kouluissa.\nMarkus ohjasi myös Rusetteja vanhasta muistista -näytelmän nuorten livebändin, sovitti vanhat kappaleet ja sävelsi siihen sanoittamani uudet laulut.\nTaiteentekoon, yleisen tason ilmiöiden sekä omien juttujen prosessointiin logoterapiasta on ollut paljon konkreettista hyötyä. Kuten myös NVC:stä ja HOT-mallista (hyväksymis- ja omistautumisterapia).\nLogoterapeuttista ihmiskuvaa roolihahmon sisälle\nKirjoitin täksi kesäksi Laitilaan, Kaivolan kesäteatterille näytelmän Rusetteja vanhasta muistista. Lähtökohtana ja pyyntönä oli huomioida näyttelijöiden taitoja, kykyjä ja täsmäkirjoittaa heille hyvää näyteltävää. Näyttelijöitä oli lopulta mukana 13 + pari tuplaroolitusta. Harjoittelukausi pyöri kansalaisopiston kurssina.\nOlin ensimmäistä kertaa näin ison ja uuden draamakirjoitustyön edessä. Pienempiä ja vähäroolisempia teatterijuttuja olin tehnyt, esiintynyt hieman itsekin sekä opiskellut itse draamakirjoittamista jonkun verran.\nAika varhaisessa suunnitteluvaiheessa ohjaaja Tiia Valavuo ehdotti, että mitenkäs sopisi iäkkääseen päähenkilöön muistisairaus mukaan. Hetken sitä makustelin, ja totesin mikä ettei. Se tarjoaisi samalla näytelmään hyvin myös sen syvemmän kerroksen – ettei kaikki olisi pelkästään kevyttä kesäviihdettä.\nLogoterapeuteilta apua jutun juoneen\nTarinan juoni meni tiivistettynä niin, että pikkukylässä asusti vanharouva Fanny, joka ei – lupauksistaan huolimatta, suostunut muuttamaan mökistään naapuriin asti rakennettuun palvelutaloon. Monien mutkien ja juonittelujen jälkeen sinne muuttaa aivan lopussa Fannyn nuoruuden ihastus Frans, jolloin rouva pakkaa vähät tavaransa, nappaa Kekkosen kuvan kainaloonsa, laittaa luudan mökkinsä oven eteen ja ilomielin lähtee. Kas rakkaus meidät voittaa.\nSen verran itse prosessista, että käytännössä kirjoitin koko perusrungon lähtien taaksepäin kappaleesta Muistatko Monrepos'in. Laulu oli näytelmässäkin toisen puolen alun takaumassa, jossa oltiin Fannyn ja Fransin nuoruudessa, viiltävässä eron hetkessä Viipurissa, kun se sotakin jo tuloaan etäältä jymysi.\nAlzheimerista tai muista muistisairauksista ja niiden eri vaiheista minulla ei ollut perustietämystä eikä ei omaa lähipiirin kokemusta. Sitten välkähti mieleen vanhasta muistista alan ammattilainen ja logoterapeutti Riitta Suomi, ja häneltä apuja kysymään henkilöhahmon ym. rakentamiseksi. Tarkoitus oli saada aikaan tietyssä sairauden vaiheessa oleva uskottava hahmo - tragikoominenkin kyllä, mutta oikealla tavalla, niin ettei yleisö nauraisi ns. väärissä kohdin väärille asioille. Riittalta sainkin hyvää pohjatietoa ja käytännön faktaa sekä esimerkkejä elävästä elämästä. Hän yhytti minut myös alan kouluttajan ja logotuntijan Minna Laineen kanssa, ja hän valotti minulle mm. asiaan liittyviä juridisia puolia. Näytelmään kirjoitin mukaan jonkin verran tiettyjä faktoja, ja ujutin niitä mm. nuoren lääkärin suuhun sanottavaksi.\nKävi ilmi, että Suomessa muistisairaudesta kärsiviä on noin 200 000. Kun huomioidaan läheiset, ymmärsin itsekin, että aihe koskettaa todella suurta osaa väestöä. Moni myös varmasti pelkää sairastuvansa. Oma eräs käsitykseni taiteen tehtävistä on, että pitää tuoda tärkeitä, vaikeitakin asioita päivänvaloon yleiseen tarkasteluun, ja antaa niille mikrofoni, niiden omat äänet puhuttavaksi.\nKyllä muistisairaus aiheena on tehty näytelmiä ja kaunokirjallisuutta toki ennenkin, ja uskon että jatkossa lisää. Nämä sairaudet kun ovat lisääntymään päin.\nTärkeä tuuri myös kävi, kun kirjoitusvaiheessa näin prisma-dokumentin, jossa amerikkalainen tutkijamies halusi selvittää, millaista hänen alzheimeriin lopulta kuolleen äitinsä elämä oli ollut. Miehelle laitettiin kulkua vaikeuttavat kengät, ääreisnäköä huononnettiin, kuuloa heikennettiin ja lisättiin outoja häiriöääniä. Tarttumisesta luotiin vaikeampaa. Tämä oli tutkijalle havahduttava kokemus. Tästä ohjelmasta ja s-postikeskusteluista Riittan ja Minnan kanssa tiivistyi mielestäni esille se olennainen kiteytys – muistisairaus on kohtalonomainen asia, sitä ei taatusti kukaan valitse itselleen. Tästä juontuu taas se aito empaattisuus, ja sitä yleisön suhtautumista lähdin tavoittelemaan päähenkilöä kohtaan. Tästä tavoitteesta puhuimme ohjaajan kanssa etukäteen ja mielestäni onnistuimme sen saavuttamisessa hyvin.\nFannyn kasvattityttären Elsan suuhun laitoin yleisessä puheessa ja arvokerroksissa olevia piilotettuja asenteita: omaishoitajuus on helvetillistä orjan hommaa, jossa oma elämä katoaa, perintö ja rahat kiinnostavat rehellisesti eniten. Lopussa hän suhtautui suorasanaisen aggressiivisestikin Fannya kohtaan; tätäkin tapahtuu oikeassa elämässä, siksi tällaisia asioita on tärkeää tuoda myös ilmaan sanotuksi. Mutta vanha rouva olikin tehnyt kaikki asiakirjat hyvissä ajoin sairauden laadun selvittyä, ja teki tilasta ja muusta sukupolvenvaihdoksen Elsan kasvattipojan Tatun kanssa. Onnellista loppua kaikin puolin – siihen pyrittiin eri rusettien nauhat solmimaan tässäkin näytelmässä.\nFannya esittänyt Anvi Lindqvist teki mielestäni vahvan roolisuorituksen – varsinkin kun oli ensi kertaa näyttämöllä, ja rooli ei ollut mitenkään helppo. Uskottavaa suoritustaan ja hahmonpiirtoa todistanee myös eräs lehtiarvostelija, ”kun mammasta ei oikein tiennyt milloin on järjissään tai ei”. Vaan näin juuri se menee oikeassa elämässä, muistisairauden tietyssä vaiheessa.\nPaljon tuli erilaista hyvää palautetta, jonkin verran toki myös korjaavaa palautetta. Sitä osan otan kopiksi omaan käsikirjoitustyöhöni – tiettyjä asioita kun ei tiedä eikä opi kuin vasta tositoimien kautta. Ensi kerraksi olen viisaampi.\nVoi myös olla, että omalla tavallaan arka aihe jätti osan katsojista ehkä tulematta. Oli myös katsojia, jotka kävivät katsomassa näytelmän toiseen kertaan. Se kertoo että oli aidosti puhutellut, tarjonnut jotakin merkityksellistä sisällöllistä elämystä.\nItselle oli ihmeenkaltainen elämys nähdä kirjoittamani hahmot ja juonenmutkat elävinä, ja oli hauska nähdä, miten näyttelijät olivat tuoneet niihin omaa taitopakettiaan mukaan ja elävöittäneet ne. Myös näytelmän runsas ja taidolla esitetty musiikki oli onnistunutta ja se sai paljon kiitoksia osakseen.\nLoppusaldona Rusetteja vanhasta muistista -näytelmän näki kaikkiaan nelisentuhatta katsojaa, ja se oli ihan kelpo tulos Kaivolan kesäteatterinkin mittapuissa.\nAsuu Turussa, (s. 1970) ja on kirjailija, nuoriso- ja vapaa-ajanohjaaja sekä mahdollisen historiankirjoituksen tohtori Fiktio Fakta.\nLähettänyt Marko Laihinen kello 12.57 Ei kommentteja:\nTunnisteet: Anvi Lindqvist, Fikkari, Kansanmusiikin matkassa!, Markus Rantanen, Minna Laine, Pirjo Möller, Riitta Suomi, Rusetteja vanhasta muistista, Suomen logoterapiayhdistys, Tiia Valavuo, Viktor E. Frankl\nLähettänyt Marko Laihinen kello 9.05 Ei kommentteja:\nYle Radio Turun Kallen Kantapöydässä oli 26.8.2016 aiheena Huippu-urheilu ja deittailu.\nToimittaja Kalle Talosen vetämässä ohjelmassa mukana tuolloin Veijo Hietala, Tuula Vainikainen ja mää.\nOhjelma kuunneltavissa täältä.\nLähettänyt Marko Laihinen kello 16.39 Ei kommentteja:\nTunnisteet: Kalle Talonen, Marko Laihinen, Tuula Vainikainen, Veijo Hietala, Yle Radio Turku


Ympäristön tilan seuranta – Kiertokapula\nJätteidenkäsittelyalueiden yhtenä päätavoitteena on, ettei niistä aiheudu ympäristölle haittaa pitkälläkään aikavälillä.\nKaatopaikkakaasua syntyy, kun jätteen sisältämä orgaaninen aines hajoaa mätänemällä hapettomissa oloissa. Kaatopaikkakaasu on herkästi syttyvää ja koostuu pääasiassa metaanista ja hiilidioksidista, jotka molemmat ovat voimakkaita kasvihuonekaasuja. Kaatopaikkakaasu on lain mukaan kerättävä talteen ja hyödynnettävä mahdollisuuksien mukaan. Mikäli sitä ei voida käyttää hyödyksi, se on käsiteltävä haitattomampaan muotoon polttamalla.\nKaatopaikkakaasun keräysjärjestelmää kehitetään koko ajan: tällä hetkellä Kapulan jätteidenkäsittelyalueella on 20 ja Karanojalla 28 kaasunkeräyskaivoa. Vuosittain molemmilla jätteidenkäsittelyalueilla saadaan talteen noin 2 – 3 miljoonaa Nm³ kaatopaikkakaasua.\nJätteenkäsittelytoiminnoissa hajuhaittoja on mahdotonta kokonaan välttää. Haittojen rajoittaminen on kuitenkin mahdollista, kun eri toimintojen erityispiirteet ja sääolot otetaan huomioon töiden toteutuksessa. Kapulan jätteidenkäsittelyalueen ympäristölupa (18.12.2008 No YS 1789) velvoittaa tarkkailemaan hajuja hajupaneelin avulla. Tavoitteena on selvittää ulkoilmassa esiintyviä hajuja, niiden kestoa sekä hajujen alkuperää.\nHajupaneeleja käytetään yleisesti hajujen tutkimisessa, sillä ihmisnenä on hyvä mittari hajujen tunnistamiseen ja mittaamiseen. Parhaimmillaan ihminen voi aistia yhdisteitä, joiden pitoisuudet ovat hyvin pieniä.\nHajupaneelin voivat osallistua kaikki halukkaat, aktiivisesti tai aina halutessaan. Jos siis havaitset Kapulan jätteidenkäsittelyalueelta tulevia hajuja voit antaa palautetta sähköisellä ympäristöhavaintolomakkeella, sähköpostitse suvi.perkkio(at)kiertokapula.fi tai suoraan puhelimitse 075 753 0017. Paperisia lomakkeita voi myös tilata yhteydenottolomakkeella.\nHajutilannetta Kapulan jätteenkäsittelyalueella seurataan vuosittain myös viranomaistapaamisen yhteydessä. Tällöin valvontaviranomaisten ja Kiertokapula Oy:n edustajat havainnoivat tilannetta jätteenkäsittelyalueella ja sen lähialueilla kenttäkierroksen yhteydessä.


brise-lames: England 2010\nOli pakko julkasta nää muutamat vanhat kuvat teidän iloksi! Kuten otsikkokin kertoo, kuvat ovat Englannista vuonna 2010. Kävin kesällä -10 siellä sekä myös samana vuonna marras- joulukuun vaihteessa, milloin nämä kuvat ovat otettu.\nMarraskuun lopulla (2010) noustiin miun hyvän ystävän, Ilonan kanssa lentokoneeseen ja lennettiin Englantiin miun tädin ja sen miehen luokse. Meiän piti tulla takas jo joulukuun ensimmäinen päivä, mutta.. Englannissa satoi lunta aika reilusti, joten lentokentät oli suljettu muutaman päivän ja päästiin vasta 5. päivä lähtemään kotia. Eipä siinä mitään, ehdittiin itsenäisyyspäiväksi kotiin ja tuli pari ylimääräistä lomapäivää! Ai niin, lumen tulon takia junatkin menivät aivan sekaisin eikä meinattu päästä Lontoosta mitenkään pois takaisin Horshamiin.\nLomaohjelmaan kuului mm.: musikaalit Billy Elliot sekä Thriller, shoppailua, nähtävyyksiä, mielenosoituksen seuraaminen, ihania maisemia, keilaus, elokuva Unstoppable, leipominen, kivat puistokävelyt...\nKata 2. huhtikuuta 2012 klo 21.13\nmäkin haluut jonnekkin pois Suomesta :) Ihania kuvia ja kiva tämmönen tosi yksinkertanen ulkoasu :)\nsara 3. huhtikuuta 2012 klo 20.07\nhannaino 4. huhtikuuta 2012 klo 15.14\ntosi kivoja kuvia sul ja tykkään täst ulkoasusta! mitä tää blogin nimi meinaa?:o\nsara 4. huhtikuuta 2012 klo 18.02\nKiitos paljon! Brise-lames meinaa aallonmurtajaa. :)\naoms 15. huhtikuuta 2012 klo 20.59\nÄlyttömän upeita noi maisemakuvat! Ei oo kyllä pitkää aikaa tullu näi suurta matkustushimoo :D kurre on kans lutunen :3\nJämsähoods ja ♥


Saraliina - Milloin nimipäivä?\nKokeile nimikoneesta nimeen Saraliina\nSaraliina on ensimmäisenä etunimenä 7 naisella. Muuna kuin ensimmäisenä etunimenä Saraliina on 5 naisella. Kaikkiaan etunimi Saraliina on 12 naisella.\nVoit ehdottaa nimelle Saraliina epävirallista nimipäivää\nNimellä Saraliina ei ole virallista eikä epävirallistakaan nimipäivää suomalaisissa nimipäiväkalentereissa.\nEhdotettu nimi: Saraliina\nSaraliina sopii seuraavaan viralliseen nimipäivään: *valitse


Prosecuren Jaakko Soukainen: "Meidän palvelumme joustaa asiakkaan tilanteen mukaan"\n30.3.2020 Antti Lehto\nProsecure Vartiointintipalveluiden Jaakko Soukainen vannoo tiukassakin tilanteessa positiivisen ajattelun ja yhteistyön voimaan.\nJaakko Soukainen on Prosecuren perustajaosakas. (Kuva: Samuli Ahtiainen)\n– Me uskomme, että tämä vallitseva koronaepidemia on ohimenevä tilanne, joka tulee jossain vaiheessa menemään ohi. Nyt on tärkeää auttaa toisiamme pääsemään yli tästä väliaikaisesta tilanteesta, Soukainen linjaa.\nHänen yrityksensä toiminnassa se tarkoittaa joustavuutta asiakaspalvelussa, sekä asiakaslähtöistä ajattelua. Nämä ovat olleet Prosecuren kantavat arvot toki ennen koronakevättäkin, Soukainen sanoo.\n– Kiinnitämme huomiota asiakkaamme tarvitsemaan palvelutasoon ja mukautamme palveluja ja prosesseja aina asiakkaan kulloisenkin tarpeen mukaan. Emme missään nimessä halua myydä asiakkaillemme palveluja turhaan. Palvelun tarve tulee aina asiakkaalta ja me ratkaisemme sen parhaan kykymme mukaan.\nJaakko Soukaisella on myös mukavia yritysuutisia: Prosecuren palvelupäällikkönä noin vuoden työskennellyt Marko Haikonen on ostanut osuuden yrityksestä ja jatkaa työtään osakkaana perustajaosakas Soukaisen rinnalla. Tavoitteena on antaa välillisesti 13 henkeä työllistävälle yritykselle entistä paremmin kasvot.\n– On tärkeää viestiä selkeästi kuka vastaa toiminnasta, ja että emme ole minkään isomman brändin alaisuudessa. Me teemme omaa juttuamme ja toimimme omilla persoonillamme tarjoten henkilökohtaista palvelua. Hoidamme myös pienemmät asiakkaat ja tilanteet. Meille ei mikään asiakas ole liian pieni, Jaakko Soukainen muistuttaa lopuksi.\nMarko Haikonen ja Jaakko Soukainen Prosecure Vartiointipalvelut Oy:stä. (Kuva: Samuli Ahtiainen)\nProsecure Vartiointipalvelut YhdessäOlemmeRauma


Varaus -ja peruutusehdot - Metsäsydän\nMETSÄSYDÄN OY:N VARAUS- JA PERUUTUSEHDOT YKSITYISASIAKKAALLE\nPerimme varausmaksun 100 € yli päivän kestävistä tapahtumista.\nPäivätapahtumien varausmaksu on 50 % tapahtuman hinnasta.\nPeruutuksesta on aina ilmoitettava kirjallisesti Metsäsydämeen. Peruutus katsotaan tapahtuneeksi sillä hetkellä, jolloin tieto on tullut Metsäsydämeen.\nYli 30 päivää ennen tapahtuman alkamista, pidätämme varausmaksun.\n3-30 päivää ennen retriitin alkamispäivää, pidätämme 50 % tapahtuman kokonaishinnasta.\nAlle 3 päivää ennen retriitin alkamispäivää, pidätämme 100 % tapahtuman kokonaishinnasta.\nAsiakas voi aina hankkia itse tilalleen toisen osallistujan, tällöin peruutuskuluja ei synny. Sairastapauksissa palautamme kaikki maksut, lukuunottamatta varausmaksua. Sairastapauksissakin peruutus on tehtävä viimeistään 24 tuntia ennen tapahtumaa ja lääkärintodistus on toimitettava viikon kuluttua peruutushetkestä. Suosittelemme tarkistamaan matkavakuutuksenne kattavuuden mahdollisissa peruuntumistilanteissa.\nMetsäsydämen oikeus peruuttaa varaus\nMikäli kyseessä on ylivoimainen este (force majeure) tai vähäisestä osallistujamäärästä johtuvat syyt, on Metsäsydämellä oikeus peruuttaa varaus. Tällöin Metsäsydämen on viipymättä ilmoitettava asiakkaalle peruutuksesta ja asiakkaalla on oikeus saada kaikki maksamansa maksut kokonaisuudessaan takaisin.\nTietoisena riskeistä vapautan Metsäsydämen ja sen edustajat kaikesta vastuusta, mikäli minulle aiheutuu terveyteen tai omaisuuteen kohdistuvaa vahinkoa retriitin yhteydessä. Olen tietoinen, että vastaan itse tapaturmavakuutuksen hankkimisesta.\nMETSÄSYDÄN OY:N KARHUSALIN VUOKRAUKSEN VARAUS- JA PERUUTUSEHDOT\nMetsäsydän Oy noudattaa tilavuokrauksessa alla kerrottuja ehtoja. Ehdot tulevat kumpaakin osapuolta sitoviksi, kun asiakas on suorittanut näissä sopimusehdoissa mainitun ennakkomaksun.\nNämä ehdot ovat voimassa sekä kotimaan että ulkomaan kaupassa (tämä tarkoittaa, jos muualta kuin Suomesta oleva asiakas vuokraa tilan). Ehdot ovat voimassa toistaiseksi, oikeudet muutoksiin pidätetään.Varauksessa noudatetaan ensisijaisesti alla kerrottuja ehtoja. Toissijaisesti noudatetaan Suomen lakia.\nMetsäsydän Oy voi ottaa vastaan harkintansa mukaan alustavia varauksia. Alustava varaus muutetaan normaaliksi varaukseksi ja laskutetaan vahvistuspäivänä, ellei asiakas ole sitä aiemmin perunut. Varaus vahvistuu, kun asiakas on maksanut ennakkomaksun (50 % tilan kokonaisvuokrasummasta) vahvistuksessa mainittuun eräpäivään mennessä. Loppusuorituksen eräpäivä on viimeistään 30 vrk ennen tilavuokrauksen alkua. Mikäli varauksen tekoajankohdasta on alle 30 vrk varatun jakson alkamispäivään, lähetetään vain yksi lasku, joka sisältää sekä ennakkolaskun että loppusuorituksen. Ellei asiakas maksa suorituksia eräpäivään mennessä, voi Metsäsydän Oy yksipuolisesti perua varauksen ja palauttaa tilan vuokrattavaksi.\nEllei asiakas peru varaustaan ja tila jää vuokraamatta siinä olleen maksamattoman varauksen (jota ei ole kirjallisesti peruttu) takia, peritään varausmaksu asiakkaalta. Laskun maksamisen jälkeen lähetetään tarkemmat ohjeet vuokrauksen aloitusta ja tilankäyttöä varten.\nTilavuokran varausmaksun ja loppusumman voi suorittaa tilillemme. Saatte varauksen jälkeen viestin ja ohjeet maksamiseen.\nKarhusali on tarkoitettu yrityksille, yhteisöille sekä isommille ryhmille hyvinvointitapahtumien, TYHY-päivien ja muiden vastaavanlaisten tapahtumien järjestämiseen. Tila ei ole juhlatila. Sen käyttöaika on päivittäin klo 8-20. Tilassa olevat äänentoistolaitteet ja muut esityslaitteet ovat tilan vuokraajan vastuulla, kun tila on käytössä vuokraajalle. Tila on ideaalinen 20 henkilölle. Se on esteetön ja mahdollistaa siten liikuntarajoitteisten osallistumisen tapahtumiin.\nMaria Talvitie ja Olli Luukkonen


"Mikä tahansa on parempi kuin siirto" – Hämeen Sanomat\n"Mikä tahansa on parempi kuin siirto"\nHuoli lasten turvallisuudesta nousi pääosaan Lepaan koululla järjestetyssä keskustelutilaisuudessa, jossa pohdittiin koulun ja Lepaan päivähoidon mahdollista siirtoa Hämeen ammattikorkeakoulun tiloihin.\nKyläläisten kanta kävi tilaisuudessa varsin selväksi: koululaisten vanhemmat haluavat, että Lepaan koulu toimii jatkossakin nykyisissä tiloissaan.\n-Minä kannatan mitä tahansa tähän pihapiiriin tuotavaa vaihtoehtoa pikemminkin kuin siirtoa, sanoi koulun vanhempainyhdistyksen jäsen Johanna Koivula.\nHän ja moni muu edellyttivät, että esimerkiksi Hamk:n koululle ja päivähoidolle tarjoaman tilan kunto selvitetään perusteellisesti, samoin liikenne- ja pihajärjestelyt. Vanhempia huolestutti myös ammattikorkeakoulun ja ammatti-instituutin opiskelijoiden päihteidenkäyttö.\nTilaisuudessa oli paikalla runsaasti lasten vanhempia, kouluväkeä ja myös kunnan päättäjiä. Kunnanjohtaja Martti Pura ja tekninen johtaja Janne Teeriaho saivat vastata lukuisiin kysymyksiin, mutta keskustelu oli asiallista eikä illan aikana juututtu kinaamaan asioista.\nPäivähoidosta päätettävä pian\nPura ja Teeriaho kertoivat siirtoselvityksen taustoja ja juuri valmistuneita kustannusvertailuja. Samalla Pura otti kontolleen sen, että keskustelutilaisuus ylipäätään jouduttiin järjestämään.\n-Minä päätin, että teetetään selvitys siitä, mitä maksaisi siirtää koulu ja Lepaan varhaiskasvatus Hamk:n tiloihin. Kunnanjohtajana tehtäväni on tehdä tällaisia avauksia. Lasten päivähoito ei voi jatkua nykyisen Neulasen ryhmiksen tiloissa, sille asialle on joka tapauksessa tehtävä jotakin, Pura sanoi.\nHänen mukaansa päätökset päivähoidon järjestelyistä on tehtävä kevään aikana, ja se sanelee muunkin aikataulun. Pura toivoi useassa puheenvuorossaan kyläläisiltä luottamusta siihen, että päättäjät eli kunnanhallitus ja valtuusto osaavat punnita asian.\n-Tässä keskustelussa on tullut esille monia tärkeitä puolia, kuten juuri turvallisuuskysymykset, ja ne kerrotaan myös eteenpäin, hän lupasi.\nTilaisuuden alkajaisiksi Lepaan koulun vanhempainyhdistyksen puheenjohtaja Tuula Jamisto sekä Lepaalla asuva valtuutettu Mari Monto (vihr.) ojensivat kunnanjohtajalle koulun siirtoa vastustavan adressin, johon oli kertynyt 714 nimeä.\nMari Monto myös kannusti kyläläisiä pitämään edelleen ääntä asiasta ja ottamaan yhteyttä valtuutettuihin.\nSivistyslautakunnan puheenjohtaja Timo Koskinen (kesk.) kertoi pitävänsä järkevänä sitä, että koulua ja päivähoitoa käsitellään yhtenä pakettina. Sen sijaan siirtoa Hamk:n tiloihin hän ei pitänyt hyvänä ratkaisuna.\n-Onko oikein, että koululaiset pannaan maksamaan ammatti-instituutin matkailupuolen tappiollista toimintaa, hän kyseli.\nLepaan koulun rehtori Samu Rinne kertoi koulun henkilökunnan terveisinä, ettei koulun toimintaedellytyksiä saa heikentää, valitaan mikä vaihtoehto tahansa. (HäSa)


Asiakkaamme - Luottamus tuntuu hyvältä – 2NS\nAsiakkaamme – Luottamus tuntuu hyvältä\nPalvelemme monen kokoluokan asiakkaita: ohjelmistoyrityksiä, pieniä ja suuria yrityksiä, finanssilaitoksia ja julkishallintoa. Tietoturvapalvelun tarjoamisen lisäksi haluamme, että asiakkaamme tietävät tietoturvansa kehittyvän.\nKaikki asiakkaamme ovat meihin aidosti tyytyväisiä.\nMonivuotinen kokemuksemme eri toimialoilla toimivista organisaatioista on antanut meille\nlaajaa näkemystä ja osaamista, josta asiakkaamme hyötyvät.\nSATO on Suomen johtavia asuntosijoitusyhtiöitä. Toiminnallaan he luovat edellytyksiä yhteiskunnan kasvulle ja kehittymiselle.\n”2NS on loistava kumppani tietoturvahaasteiden sparraamiseen ja yritys on vuosien myötä hitsautunut osaksi tietoturvatiimiämme. 2NS on mukautuvuudellaan ja tarjoamallaan asiantuntijuudellaan pystynyt tuomaan meille aitoa lisäarvoa.”\nJuha Keskitalo, Tietohallintojohtaja – SATO Oyj\nCSC - Tieteen tietotekniikan keskus Oy on valtion omistama, opetus- ja kulttuuriministeriön hallinnoima, voittoa tavoittelematon osakeyhtiö. CSC ylläpitää ja kehittää valtion omistamaa keskitettyä tietotekniikkainfrastruktuuria ja tarjoaa sen avulla kansallisia tietotekniikkapalveluita.\n"Voin lämpimästi suositella 2NS:ää sekä yksittäisiin teknisiin tietoturvallisuuteen liittyviin koulutusprojekteihin että tiiviimpäänkin tietoturvakumppanuuteen."\nUrpo Kaila , Tietoturvapäällikkö – CSC\nSuomalainen globaalisti kasvava teknologiayritys Sympa tarjoaa työvälineitä tehokkaaseen ja liiketoimintaa tukevaan henkilöstöhallintoon.\n”Kolmannen osapuolen käyttäminen palvelumme tietoturvan kehittämisessä antaa huomattavan lisäarvon sekä meille, että asiakkaillemme. 2NS:n avulla pystymme todentamaan korkeat panostuksemme palvelumme laatuun ja tietoturvaan. 2NS on meille ideaali kumppani.”\nKeijo Karjalainen, Toimitusjohtaja – Sympa Oy


Kiitos Käteinen ja Urpolainen\nEurosta on meille vain hyötyä | Kiitos Käteinen ja Urpolainen\n<snuoq> Hyvä suomen kansa!\n<Knullare> No pitäähän Suomen maksaa, kun meillä on varaa? Meillä on niin kovat verot, että rahaa tulee solkenaan valtiolle ja sillon meidän kuuluu auttaa maita, joissa on pienemmät verotukset. Tietenkin. Sehän nyt on sanomattakin selvää.\n<mieli> Ayz, mutta miksi esim. maksamme brittien jäsenmaksua <-ei muuuten maksa puntaakaan kreikkaan tai espanjaan?\n<Ayz> en oikeen ymmärrä miksi eu-maksuista aina jaksetaan vouhkata niin paljon, 600me on alle 1% valtion budjetista. yritysten ja kansalaisten muiden maiden tullimaksujen puuttumisesta ja kaupankäynnin vapaudesta saatuja hyötyjä ei tietenkään valtionbudjetissa mitata, mutta lienevät melko varmasti aika paljon suuremmat kuin tuo 600me. ja ennen kuin kukaan kommentoi sitä, euro ja euroon liittyvät asiat eivät liity mitenkään eu-jäsenmaksuihin tai EU:n sisäiseen vapaaseen kauppaan.\n<Makal4> Tienataankos me tälläkin?\n<largehc> Hyvään tarkoitukseen menivät! Saa Luigi taas yhden vapaapäivän viikossa lisää kun voi ottaa rennosti.


Entourage effect – mistä on kyse? |\n1 123 Katsottu\nKannabiksen lääkinnällisten vaikutusten yhteydessä on tullut esiin termi “Entourage effect”. Termi toi keskusteluun 1990-luvun loppupuolella THC:n ja CBD:n löytäjä Raphael Mechoulam. Mechoulam, joka on tehnyt pitkän päivätyön kannabiksen tutkimisessa, ymmärsi, että eri molekyylejä eristämällä ei saavuteta samaa lääkinnällistä vaikutusta kuin kokonaisesta kasvista. Samaan loppupäätelmään on tullut myös moni muukin tutkija ja esimerkiksi JWH-018, joka tunnetaan myös virheellisesti synteettisenä kannabiksena, on vain THC-molekyylin synteettinen versio ja sillä ei ole milloinkaan saavutettu samoja lääkinnällisiä vaikutuksia kuin kokonaisella kannabis-kasvilla.\nJotta entourage efektin voi kokonaan ymmärtää, on ensin ymmärrettävä, että eri lajikkeet vaikuttavat eri tavoin. On väärin sanoa, että kannabis aiheutta sitä ja kannabis aiheuttaa tätä, kun eri lajikkeissa on erilaiset yhdistelmät niistä noin 500 tunnetusta tekijästä ja molekyylistä. Pelkästään kannabinoideja on pystytty jo eristämään lähes 70 erilaista ja näiden kaikkien vaikutus on yksilöllinen. Lisäksi ovat terpeenit – näitä tunnetaan noin 200 erilaista – proteiinit, vitamiinit, rasvahapot sekä monet muut, jotka tekevät lajikkeista yksilöllisiä.\nTerpeenit tunnetaan ensisijaisesti niiden aromaattisista ominaisuuksista. Terpeenien ansiosta kannabiksen kukinnot tuoksuvat eri tavoin, poltettavan kannabiksen maku poikkeaa lajeittain ja terpeeneihin kuuluva pineeni vaikuttaa mm. hengitystä helpottavasti, joten runsaasti pineeniä sisältävät lajikkeet on todettu auttavan astmasta kärsiviä henkilöitä. Joidenkin terpeenien on todettu vaikuttavan eri kannabioidien tapaan toimia ihmisen elimistössä, jopa estäen jonkin kannaboidin vaikutuksen kokonaan.\nRaphael Mechoulam ja monet muutkin tutkijat ovat sitä mieltä, että kannabis on enemmän kuin osiensa summa. Jokaisen lajikkeen kemiallinen profiili on yksilöllinen ja sen vuoksi eri lajikkeet vaikuttavat ihmisiin eri tavoin. Eristämällä molekyylejä ja yhdistelemällä niitä toivoen jotain tiettyä vaikutusta, saattaa viedä todellisen tehon. Malliesimerkkinä synteettisten kannabislääkkeiden huonosta tehosta on ollut 80-luvulla markkinoille tuotu Marinol, jolla pyrittiin hillitsemään kemoterapian sivuoireita. Kuitenkin pian kävi selväksi, että monet lääkärit ja erityisesti potilaat suosivat mielummin aitoa kannabista kuin Marinolia. Marinolin vaikutus ei ollut yhtä tehokas kuin kannabiksen vaikutus. Tämän vuoksi kannabisperäisiä lääkkeitä on ryhdytty kehittämään itse kasvista, synteettisten molekyylien sijaan.\nEsimerkiksi Sativex on uutettu suoraan kannabiksesta. Siinä on THC ja CBD suhteessa 1:1. Näiden lisäksi Sativex sisältää myös muita lajikkeelle ominaisia molekyylejä. Lajike, josta Sativex valmistetaan, on kehitetty GW Pharmaceuticalin toimesta juuri Sativexin valmistamista varten. Koska Sativex saattaa aiheuttaa myös lievää päihtymystä, on lääke vielä saatavilla vain tiettyihin sairauksiin ja ainostaan tiettyjen alojen erikoislääkäreiltä.\n3 604 Katsottu\nKannabis luo ongelmia lääkäreille\n1 021 Katsottu


Loisteliasta ja onnellista uutta vuotta kaikille lukijoilleni. Muistakaa olla varovaisia rakettien kanssa, että tulevanakin vuonna näette lukea blogiani. Itsella luvassa tänään skumppaa, drinkkejä, palju, raketteja, tinnasta ennustamista ja vaikka mitä kivaa ohjelmaa. Mites teidän uuden voden lupaukset? Ainoa minkä olen tehny on tiputtaa nämä 4kg, jotka ovat talven aikana keertyneet vyötärölle kesään mennessä.\nFirst Look T-Paita by Bisters\nCommercial Uusi Vuosi\nPuolet perseestä vilkkuu!\nPetri Princess Penna 2. tammikuuta 2015 klo 13.04\nÄlä ihmeessä ;)\nAnonyymi 1. tammikuuta 2015 klo 20.55\nHui kauhistus puuttooko siulta housut? XD mut ei siinä mitää, tota kroppaa voi ja pitääkii esitellä!\nPetri Princess Penna 2. tammikuuta 2015 klo 13.06\nEi ole mahdollista kun tossa vaiheessa housut oli vielä kaapissa ;D\nAnonyymi 2. tammikuuta 2015 klo 13.53\nVähintään se 4 kiloa pois, tavoittelisin ainakin 6 kiloa.\nPetri Princess Penna 2. tammikuuta 2015 klo 16.47\nMä en halua näyttää miltään luurangolta. Mikään ei ole epäseksikkäämpää kuin muodoton kukkakeppi :D\nAnonyymi 3. tammikuuta 2015 klo 12.49\nHei, otin pikalähdön Aurinko rannikolle ensi viikolla! Joko on keikka aikataulut selvillä? Paluu lippua en ostanut, joten tuurilla pääsen katsomaan sua ja Johanna!\nPetri Princess Penna 3. tammikuuta 2015 klo 16.17\nJohanna julkaisee keikkakalenterin omilla sivuillaan ja sen jälkeen vasta minä julkaisen sen täällä =)


Twice as Fancy: Uusi tulokas! (kuvissa myös nakua nukkea)\nUusi tulokas! (kuvissa myös nakua nukkea)\nPari päivää sitten kotiutui uusi tulokas pieneen nukkelaumaani. Nukke on ihanainen Withdollin Elf Hunter Emma! Kyseessä on Withdollin limited nukke, joka oli myynnissä vain tietyn ajan.\nMissasin nuken sen tilausaikana, koska muutto osui juuri siihen ja säätäminen osoitteiden ja paypallin kanssa ennen tulevan osoitteen varmistumista meni hankalaksi. Ja voi onnea, kun toinen harrastaja päätti myydä omansa! Sain siis sittenkin ihanaisen haltiatytön itselleni.\nJa pidemmittä puheitta saapumiskuviin!\nHeti kannen alla odotti tuttavallinen vaahtomuoviukko!\nOtin vaihteeksi Sifren avuksi laatikonavauspuuhiin.\nAitoustodistus. Sifre tutkaili korttia kovin keskittyneesti.\nNuken mukana tuli kahdet kädet ja korkkarijalat. Toista käsiparia ei ole vielä edes avattu.\nSifre: "Hmm... onkohan täällä ketään?"\nJa sieltä se löytyi kaikkien täytteiden alta!\nSifre: "Hei, tarvitko auttavaa kättä? Tajusitko, kättä!"\nJa niin Emma sai kädet. Kuten Sifrelläkin, Emman kädet ovat kiinni magneeteilla, joten ne on helppo irrottaa ja vaihtaa.\nKurkkaus pään sisälle. Päälakeen on kaiverrettu firman merkki ja moldin numero.\nEmma koko kauneudessaan! Harmaa ihonväri on tosi nätti. Ja nuo korvat aivan ihanat! Korvissa on sen verran pituutta, että niiden pitäisi näkyä peruukin alta.\nKauniit kasvot. <3\nPakkohan se oli heti kokeilla tytölle hepeneitä päälle..\nEmma saa itselleen uuden nimen, kunhan saan päätettyä kahden väliltä. Lisäksi tehtailin neidolle eilen meikin. Meikkailun tuloksista lisää lähiaikoina! ^^\nLähettänyt Wheatear klo 17.37\nTunnisteet: Elf Hunter Emma, uusi nukke kotiutuu, Withdoll\nUraru 14. maaliskuuta 2015 klo 20.35\nVoi mikä ihanuus!! Tuo ihonväri ja pitkät suippokorvat nappaa heti. <3\nTosi kätevät noi magneettikädet, en oo ennen törmänny. O: (No en kyl bjd'tä harrasta mut ne kiehtoo tosi paljon!) Hienoa kuulla että oot saanu jo meikin paikoilleen! ^w^\nWheatear 14. maaliskuuta 2015 klo 23.34\nJoo, tuo on kyllä ihana tytsy! Ja livenä harmaa iho yllätti, kun oli vielä nätimpi, kuin kuvissa. ^^\nNoi magneetti kädet on tosi kätevät, tulee joskus vaihdettuakin, kun ei tarvi tuskailla koukkujen kanssa. Ne saa kääntämällä lukittua paikoilleen. Ainakin fairylandin minifeellä ja wihtdollin nukeilla on sellaiset (omista nukeista).\nPop.Zzero 15. maaliskuuta 2015 klo 18.06\nNiin kaunis! ❤ Että ihan nyt mulle tuli hirvee BJD kuume *Q*\nTämä sinun uusi tulokkaasi on aivan hirmu ihana ja nuo korvat varsinkin ovat todella söpöt :3\nHyvä että tämä uusi tulokkaasi on saanut jo meikinkin ~ 3 ~ ♡\nMielelläni myös odottelen uutta postausta tästä uudesta nukestasi ^·^ ❤\nWheatear 18. maaliskuuta 2015 klo 3.02\nBjd -kuume on harvinaisen mukaansa tempaavaa tauti! Ja jos sille menee antamaan pikkusormen, niin se vie kyllä koko käden ja ottaa loputkin mukaan... ;)\nMäkin tykkäilen hirmuisesti noista korvista. Ja moldin perään huokailin jo vuosi sitten. Tämä oli siis erittäin odotettu tyttönen. Saa nähdä miten nopeasti hemmottelen sen piloille! :D\nMekkoja kesää odotellessa\nKoruja ja mekko\nEdvinin uusi naama\nAelia sai meikin\nAdairan ja Sifren yöllinen photoshootti\nNyt olis kenkää ja sukkaa


Rakennusten akustinen luokitus | LP-palvelu\nKomitean nimi:Akustiikka ja värähtely\nStandardi määrittelee rakennusten akustiset luokat sekä raja-arvot ilma- ja askelääneneristykselle, rakennuksen teknisten järjestelmien aiheuttamille äänitasoille rakennuksen sisä- ja ulkopuolella, liikenteen aiheuttamille äänitasoille, huoneakustiikalle sekä liikenteen aiheuttamalle tärinälle ja runkomelulle. Raja-arvot on määritelty erilaisille tiloille ja rakennustyypeille, joita ovat asunnot, hotellit, palvelutalot, toimistorakennukset, oppilaitokset, päiväkodit, terveydenhuollon rakennukset ja teollisuustyöpaikat. Lisäksi standardissa on käsitelty asuin-, majoitus- tai potilashuoneisiin kytkeytyviä äänekkäitä tiloja sekä tärinäherkkiä laitteita ja tiloja.\nRakennukset on jaettu akustisiin luokkiin A1, A2 ja A3, joista luokka A1 on vaativin ja luokka A3 lievin. Akustinen luokka A2 vastaa ääniympäristöasetuksessa säädettyjä velvoitteita. Rakennuksen ulkopuolisen äänilähteen aiheuttamat äänitasot luokassa A2 vastaavat valtioneuvoston päätöksen melutason ohjearvoista (993/1992, jäljempänä ohjearvopäätös) lukuarvoja.\nAkustinen luokka A3 koskee vain olemassa olevia vanhoja rakennuksia. Luokka A3 on tarkoitettu käytettäväksi vain silloin, kun halutaan ilmoittaa vanhan rakennuksen akustiset ominaisuudet. Luokan A3 arvoja ei sovelleta uudisrakennuksiin. Muutettaessa rakennuksen käyttötarkoitus muusta tarkoituksesta asumiseen ääniympäristöasetuksen asettama velvoite on, että ääniympäristöstä ei aiheudu asukkaille haittaa. Tällai-sissa rakennushankkeissa vaatimustenmukaisuuden toteutuminen arvioidaan tapauskohtaisesti rakennuslu-pamenettelyn yhteydessä. Haittaa ei lähtökohtaisesti aiheudu, kun rakennus suunnitellaan ja toteutetaan ää-niympäristöasetuksen mukaiset olennaiset rakennuksen ääniympäristöä koskevat tekniset vaatimukset täyt-täen. Suositeltavaa näissäkin tapauksissa on siten noudattaa luokan A2 tasoa, joka vastaa uudisrakennuk-sille asetettuja vaatimuksia.\nRakennuksissa on yleensä useita eritasoisia tiloja, joten luokitustavoitteet voivat vaihdella myös tilakohtai-sesti rakennuksen sisällä. Siksi akustista luokittelua voidaan tehdä sekä tilakohtaisesti että rakennuskohtai-sesti.\nTilan tai rakennuksen akustinen luokitus perustuu sille asetettujen akustisten ominaisuuksien todentamiseen standardeissa esitettyjä mittausmenetelmiä käyttäen. Tilan tai rakennuksen akustista luokkaa todettaessa ei oteta huomioon mittausstandardeissa esitettyjä mittausepävarmuuksia.


Sivu 8, 22:sta\nLiittynyt: 4.9.2006 17:24\nOnko kellään Smith Pistoneita -06 malleja?\nLiittynyt: 2.8.2006 17:16\nsaunat0nttu kirjoitti: mitä maksaa pelkkä peililinssi scotteihi? mite niil pimees näkyy?\nNo taas on aika hyvät tiedot. Laittakaa nyt herranjestas sentään lasien merkki ja malli mihin kaipaatte jotain.\nLiittynyt: 15.3.2007 21:56\nsanokaas mistä sais ostettua krossikypärään lasit ja punasella peilillä?. merkillä ja hinnalla ei oo väliä.\n_santeri92_ kirjoitti: sanokaas mistä sais ostettua krossikypärään lasit ja punasella peilillä?. merkillä ja hinnalla ei oo väliä.\nHei pliis koittakaa ensin vaikka googlettaa ja sitte foorumin hakua ennenq kysytte!! No jos hinnal ei välii ni meet vaa johonki mp-kauppaan ja otat sellaset mitkä näyttää kivoilta jos hinnal ei välii.\nLiittynyt: 12.3.2007 17:46\nLiittynyt: 18.7.2006 21:40\nonks jengillä tietoo/kokemuksia noista Smith Fuel Ti peililaseista, oon ostamassa sellasii ja jos sais sellasen tiedon, että pystyykö niillä kevyesti ajamaan vaikka synkempänäkin päivänä, vai onko peili-linssit niin tummat? ei viittis ostaa jos ne on tosi tummat.\nYleensä peililasit/visiirit ovat enempi tai vähempi häiritseviä hämärässä. Voi niitä käyttää vaikka aurinko ei paistaisikaan, mutta pimeellä näköhavainnointi on aika vaikeahkoa.\nLiittynyt: 22.3.2005 20:04\nn0llz kirjoitti: onks jengillä tietoo/kokemuksia noista Smith Fuel Ti peililaseista, oon ostamassa sellasii ja jos sais sellasen tiedon, että pystyykö niillä kevyesti ajamaan vaikka synkempänäkin päivänä, vai onko peili-linssit niin tummat? ei viittis ostaa jos ne on tosi tummat.\nTaitaa olla juurikin noi lasit millä ajoin viime kesänä muutaman tonnin, tuntuu ettei tummenna yhtään. Aivan hitusen muuttuu maisema sinisemmäksi, mutta niin pienessä määrin ettei meinaa edes huomata. Imo loistavat lasit, tähän asti kaikki muut peililinssit on ollu niitä liikaa tummentavia. Osta ihmeessä jos miellyttää!\nLiittynyt: 21.10.2005 19:38\nOnkos Smithi Evo laseihin saatavilla peililinssejä.\nAll Rightilla ei ainakaan ollut kuin savu ja muita\nvärilinssejä vai olenko vain niin sokea.\nOnko kellään tietoa mistä saisi vielä Smith Piston -06 peilillä tai onko kellään käytettyjä?\nLiittynyt: 7.12.2006 17:21\nSaakohan mistään Scottin Enduro OTG 87 laseihin peilipintaista vaihtolinssiä?\nLiittynyt: 15.5.2006 19:48\nMaRsY kirjoitti: Onko kellään tietoa mistä saisi vielä Smith Piston -06 peilillä tai onko kellään käytettyjä?\nAllrightilta ostin ainakin omani, että siellä kannattaa käydä katsomassa.\nLiittynyt: 20.3.2007 22:18\nmites noi LS eli valoon reagoivat linssit suojaako hyvin häikäisyltä mites pimeällä ajo\nLiittynyt: 16.6.2005 23:20\nmiksa- kirjoitti: mites noi LS eli valoon reagoivat linssit suojaako hyvin häikäisyltä mites pimeällä ajo\nAurinkoisella säällä linssi on tumma ja pimeällä on ihan normaali, eli näkee ajaa pimeällä. Talvella linssi on aivan tumman sininen, jos on aurinkoa. Minun mielestä ihan hyvä linssi.